ועדת הכנסת, כנסת 20, פרוטוקול מספר 154, 2016-07-25 10:15

יואב קיש: שלום לכולם.

יואב קיש: אנחנו עוברים להצעת חוק שידורי טלוויזיה מהכנסת, שכבר תיקנו את זה בקריאה הראשונה לחוק ערוץ הכנסת - -

<איתי עצמון: שידורי ערוץ הכנסת.

יואב קיש: - - שידורי ערוץ הכנסת, הכנה לקריאה שנייה ושלישית.

יואב קיש: אני רוצה רגע לראות מי נמצא אתנו פה, מעבר לחברי הכנסת כמובן.

יואב קיש: טוב, שלום לכולם.

יואב קיש: אני מבקש רק לראות מי המוזמנים, מי פה.

יואב קיש: מי יש לנו ממועצת כבלים ולווין?

<צחי פנחס: עורך-דין צחי פנחס ויונתן בייסקי.

יואב קיש: איפה דודו?

<צחי פנחס: דודו לא הגיע היום.

יואב קיש: אני לא יכול בלי דודו.

יואב קיש: מה קורה?

יואב קיש: הבנתי.

יואב קיש: בסדר גמור.

יואב קיש: טוב, שלום לכולם.

יואב קיש: המליאה אישרה לקריאה ראשונה שבוע שעבר את נושא הנוסח של הצעת החוק שידורי ערוץ הכנסת.

יואב קיש: אנחנו עושים פגישה ראשונה עכשיו בנושא הכנה לקריאה שנייה ושלישית.

יואב קיש: אני רוצה לעדכן אתכם רק שאחד הדברים שעלו במהלך הדיונים פה זה היה כמובן נושא לוחות הזמנים.

יואב קיש: ביקשנו גם מהזכיין הנוכחי, שהמנכ"ל נמצא פה אתנו, להתייחס האם הם מעוניינים להאריך את הזמנים?

יואב קיש: ושלחתי מכתב גם וקיבלתי תשובה מהמועצה לשידורי כבלים ולווין בנושא לוחות הזמנים.

יואב קיש: אני רוצה רגע להקריא לכם אותו, כדי שכולם יבינו מה המשמעות.

יואב קיש: זה בתשובה למכתב ששאלנו.

יואב קיש: והתשובה היא ככה: נתבקשתי על-ידי ועדת הכנסת לפרט את לוחות הזמנים של המועצה לשידורי כבלים ולווין לעניין מכרז ערוץ הכנסת.

יואב קיש: ככל שלא יוכנסו תיקוני חקיקה בחוק הקיים, המועצה תעמוד בלוחות הזמנים הקבועים כיום, קרי הענקת רישיון במאי 2017.

יואב קיש: וזה, שלי, גם משהו שדיברת עליו לא מעט בוועדה.

יואב קיש: ככל שהכנסת תחליט לבצע תיקוני חקיקה בנוסח הקיים, להלן לוח הזמנים לפרסום המכרז.

יואב קיש: אז קודם כול, השלב הראשון זה כמובן שהחוק החדש יאושר בקריאה שלישית ויפורסם ברשומות.

יואב קיש: שתיים זה נבחרים נציגי הכנסת למועצה, שפה חבר הכנסת פולקמן, הצעת אולי שננחה שלא נמתין לנושא בחירת נציגי הכנסת למועצה, שלא יעכב את לוחות הזמנים, נושא שהעלית.

יואב קיש: שלוש, הכנסת קובעת את תקציב הערוץ.

יואב קיש: זה לדעתי בכל מקרה צריך להתקיים, גם במקרה - - -

יגאל גואטה: לא הבנתי.

יגאל גואטה: מה הציע רועי?

יואב קיש: רועי הציע, כדי לא לעכב את לוחות הזמנים, אז הוא אמר: בוא נפטור אותם מהחובה להמתין לנציגים של הכנסת לתהליך המכרז.

רועי פולקמן: יש פה הצעה בחוק שאמרה להכניס שני - - -

יואב קיש: כן, הוא מכיר את זה.

יגאל גואטה: שיכול להיות שבכלל אנחנו מתנגדים לזה.

רועי פולקמן: קודם כול, אפשר להוציא את זה, גם בסדר.

רועי פולקמן: אבל זה הליך שייקח חודשים, כי זה מינוי אנשים וועדה - - -

יואב קיש: לכן הוא אומר: בוא לא נעכב את המכרז.

שלי יחימוביץ': להוציא את זה מהחוק.

רועי פולקמן: גם בסדר.

יואב קיש: תנו לי לסיים רגע את המכתב.

יואב קיש: וזה הסעיף האחרון: עם התקיימות שלושת התנאים הנ"ל המועצה תוכל להיערך למתן רישיון חדש בפרק זמן מינימלי של שמונה חודשים.

יואב קיש: אני יכול להגיד לכם שלאחר שבחנתי את כל הדברים האלה.

יואב קיש: לאחר שגם התייעצתי עם היועצת המשפטית של הוועדה, אתי בנדלר, ובהתייחסות לשאלתי, בהנחה שאנחנו אומרים למועצת הכבלים והלווין שאין בכוונתנו לעכב את לוחות הזמנים, אז האם גם אם לא נשלים את החקיקה זה יכול להפריע?

יואב קיש: אז מכיוון שבסעיף 8, שהוא הסעיף הכי מהותי בעצם למכרז, שקובע מי רשאי להתמודד ומי לא, מכיוון שבסעיף זה, מלבד שינוי, שהוא לא רלוונטי למועמדים אלא לגבי ניהול מערכת חשבונאית נפרדת, אין לו השפעה על המועמדים, למעשה אנחנו לא משנים את המהות ולא פוגעים במכרז.

יואב קיש: ולאחר שגם התייעצתי עם יושב-הראש הכנסת בעניין הזה, אני אומר לכם שאין בכוונתי לעצור את המכרז, שלי, כמו שגם אמרת.

יואב קיש: אני אומר פה בצורה הכי ברורה למועצת הכבלים והלווין: מצדי תצאו מחר, אם אתם רוצים, למכרז, אל תעצרו את התהליכים שלכם, נשתדל להשלים את החקיקה עוד בכנס הנוכחי, בשבוע הקרוב אם נצליח.

יואב קיש: וגם אם לא, עליכם לעמוד בלוחות הזמנים של המכרז.

רועי פולקמן: זאת אומרת במאי, עד מאי.

יואב קיש: מאי 17'.

<אתי בנדלר: אני רק מבקשת, אדוני, ברשותך, כיוון שראיתי את המכתב הזה, שניתן לעמוד בכל מקרה, ככל שלא יוכנסו התיקונים בלוח הזמנים הנוכחי, אני רוצה לוודא: קביעת תנאי המכרז, ולאחר מכן ההצעות לכנסת, טעונות היוועצות בצוות התיאום.

<אתי בנדלר: ורציתי לדעת כמה זמן בתוך התקופה הזאת הקציתם לצורך ההיוועצות ובאיזה מועד.

<אתי בנדלר: אני מזכירה שבמחצית השנייה של אוגוסט יש חופשה מאורגנת בכנסת, וחודש אוקטובר הוא חודש החגים.

<אתי בנדלר: אז כמה זמן אתם מקצים בעצם להיוועצות בצוות התיאום בתוך התהליך הזה?

<יונתן בייסקי: כפי שדיברנו בישיבה הקודמת, וביקשת שיוקצה לכם חודש להיוועצות, אז אני מניח שנצטרך את החודש הזה להכניס בלוחות הזמנים הצפופים האלה.

<אתי בנדלר: אבל זה ברור שמדובר בחודש עבודה ולא בחודש - - -

יואב קיש: מה שאני מציע, אתי, אין להם תשובה, כמו ששמת לב ככה מיידית.

יואב קיש: מה שאני מציע, לאחר שהגדרנו את מה שהגדרנו, שאין בכוונתנו לדחות את לוחות הזמנים, תערכו לו"ז מסודר, תכניסו לשם גם את זמן ההיוועצות עם צוות התיאום, ונראה שהכול מסונכרן עם הכנסת ועם הצוות התיאום בעניין הזה.

יואב קיש: בסדר?

יואב קיש: תודה.

<יונתן בייסקי: צריך להוסיף כאן משהו, אדוני.

יואב קיש: תיכף, אני רוצה גם לשמוע עוד דברים.

<יונתן בייסקי: לא, האפשרות שהצגת, אנחנו צריכים בשביל לצאת למכרז בלוחות הזמנים המקוריים, לדעת איזה דברים משתנים.

<יונתן בייסקי: אנחנו לא יכולים להתחיל ואז להמשיך לחכות לתיקוני החקיקה.

יואב קיש: אתם לא מחכים.

יואב קיש: אגיד את זה בצורה הכי ברורה: אתם לא מחכים לסיום החקיקה.

יואב קיש: יש לכם חובה למאי 17' להיות עם זכיין חדש.

יואב קיש: צאו לדרך.

<אתי בנדלר: אני רוצה אולי להשלים את הדברים.

<אתי בנדלר: במכרז כזה, ככל שתפרסמו, תצטרכו להפנות את תשומת לב המציעים לדיונים שנערכים בוועדת הכנסת בהצעת החוק הזו.

יואב קיש: שעברה קריאה ראשונה.

<אתי בנדלר: כן.

<אתי בנדלר: ולשינויים שייתכן שיחולו, אם הכנסת תחליט לקבל את הצעת החוק הזאת בקריאה שנייה ושלישית.

<אתי בנדלר: והם יצטרכו להגיש בהצעותיהם למשל התייחסות לעלות הקמת אתר אינטרנט.

<יונתן בייסקי: אנחנו אמורים להיערך למכרז בלי שאתם קובעים את התקציב?

יואב קיש: לא, תקציב בלי קשר, מבחינת לוחות הזמנים, תקציב של הכנסת זה בכלל לא היה מגיע עכשיו.

יואב קיש: זאת אומרת, התקציב, עזוב רגע את שינוי החקיקה, לצורך העניין יש לך היום תקציב לערוץ הכנסת להמשך?

יואב קיש: אין לך עדיין, כי זה עדיין צריך לעבור לדעתי במסגרת - - -

רועי פולקמן: נכון ששאלת מתי סוגרים את התקציב היא סוגיה.

יגאל גואטה: כן, רק הוא אומר שזה לא קשור לוועדה.

יואב קיש: זאת אומרת, זה תהליך בכלל שלא קשור להצעת חוק ערוץ הכנסת.

יגאל גואטה: אבל עדיין, גם הסיפור הזה של הצעת החוק - - -

יואב קיש: הוא סיפור אחר.

יואב קיש: בוא נגיד ככה: אם יש בעיות בנושא תקציב, יכול להיות שנצטרך להקים את הוועדה המשותפת שדנה בנושא התקציב רק בשביל נושא ערוץ הכנסת, כדי להקל עליכם את לוחות הזמנים.

יואב קיש: זה אפשרי, נתייעץ על זה עם יושב-הכנסת, אני חושב שזה מהלך נכון.

יואב קיש: אבל הוא לא קשור למה שאנחנו מדברים כרגע.

יואב קיש: כרגע אנחנו מדברים על חוק ערוץ הכנסת, שאני אומר לכם, מעבר לזה שצריך זכיין שיזכה במכרז, יצטרך להקים אתר אינטרנט שקודם לא היה.

יואב קיש: וזה אני חושב שהייתה הסכמה מלאה בוועדה, ושמעתם - - -

<יונתן בייסקי: זה לא רק לעניין האתר, אדוני.

<יונתן בייסקי: כשאנחנו כותבים את תנאי המכרז, מה המציעים יצטרכו להגיש, אנחנו חייבים להתייחס לתקציב, אחרת הם לא יידעו - - -

יואב קיש: אז זו שאלה נפרדת.

שולי מועלם-רפאלי: אז על התקציב הוא ענה לך, שיכול להיות שלטובת זה כן נתכנס ונעשה את הדיון.

שולי מועלם-רפאלי: ואת זה נזרז בלי קשר לתהליך החקיקה, שאפשר - - -

יואב קיש: אני את נושא התקציב - - -

יגאל גואטה: אבל זה אומר ש-anyway הוא לא יכול לצאת למכרז.

יואב קיש: לא.

שלי יחימוביץ': הוא מכין אותו בינתיים.

<קריאה: ככל שאין שינויים - - -

יואב קיש: בסוף זה plugin number, נכון?

יואב קיש: התקציב זה plugin number במידה מסוימת.

<יונתן בייסקי: צריכים להגיד לי מהו.

יואב קיש: אז אתה צריך להגיד לי מתי אתה צריך לקבל את ה- plugin numberהזה בשביל לעמוד בלוחות הזמנים.

יואב קיש: נתייעץ עם יושב-ראש הכנסת, ונראה אם צריך, נכנס את הוועדה המשותפת, יושב-פה חשב של הכנסת.

<יונתן בייסקי: ככל שאין שינויים בחוק, נכתוב מכרז על בסיס החוק הקיים.

שלי יחימוביץ': כן.

<אתי בנדלר: תכתבו מכרז על בסיס החוק הקיים, עם הפניה להצעת החוק - -

יואב קיש: שעברה קריאה ראשונה.

<אתי בנדלר: - - והתייחסות לנושא הזה.

שלי יחימוביץ': למה?

<אתי בנדלר: אין ברירה, תהיו חייבים להפנות את תשומת הלב, ולומר שבהנחה - - -

<יונתן בייסקי: איך אזרחים אמורים לענות למכרז - - - בו לא סופי?

<צחי פנחס: אני רק רוצה להתייחס, אתי, למה שאמרת קודם, לעניין מה לכתוב במכרז.

יואב קיש: שם לפרוטוקול.

<צחי פנחס: צחי פנחס מהמועצה לשידורי כבלים.

<צחי פנחס: אני אומר: בהתייחס למה שציינה אתי, להפנות במכרז להצעת החוק שעברה בקריאה ראשונה, זה קצת יוצר אי ודאות מצד המתמודד, כי הוא לא ידע למה להתייחס ולאלה עלויות להתייחס.

<צחי פנחס: כי יכול להיות שבסופו של דבר ההצעה תעבור גם קריאה שנייה ושלישית, ובאמת הוא יהיה חייב להקים אתר אינטרנט, ויכול להיות שלא.

<צחי פנחס: והוא לא יכול להשלים אחר כך את ההצעה, once הגשת את ההצעה – זהו, ההצעה נדונה.

<צחי פנחס: השאלה אם כן להתייחס, לא להתייחס.

<אתי בנדלר: צחי, נעבוד על זה ביחד ונמצא את הפתרונות, בסדר?

שולי מועלם-רפאלי: זאת אמירה חשובה לפרוטוקול.

שולי מועלם-רפאלי: אם לא יימצאו הפתרונות, הרי נחזור לפה ונחליט איך מתקדמים משם.

רועי פולקמן: יואב, צריך שתבקש בשם הוועדה ממנכ"ל הכנסת לקיים ישיבה דחופה עם חשב הכנסת ואיתם על הסוגיה של התקציב.

רועי פולקמן: הם יציעו, כי הם צריכים להגיד מה נכון: צריך 30, צריך 28, צריך 24.

יואב קיש: מתי תהיו מוכנים להתייחס לתקציב?

יואב קיש: לא, יש פה שילוב של דברים: יש מצד אחד דרישה תקציבית שלהם בהתאם למה שהם מעריכים, ויש את החלטת יושב-ראש הכנסת בעניין.

<יונתן בייסקי: מיד.

<יונתן בייסקי: כדי לכתוב את המכרז - - -

יואב קיש: כן, החשב, בבקשה.

<חיים אבידור: תראו, תקציב הכנסת נכון להיום הוא סכום של 24,000,000 שקלים.

יואב קיש: תקציב ערוץ הכנסת.

<חיים אבידור: תקציב ערוץ הכנסת, שנקבע לפני עשר שנים, והוא צמוד למדד מאז.

<חיים אבידור: אני מניח שחלו כמה תמורות בצורת הפעילות שתהיה עם ערוץ הכנסת.

<חיים אבידור: בנוסף לכך יש עוד כ-6,000,000 שקלים הפצת ערוץ הכנסת.

יואב קיש: שזה למי הולך?

<חיים אבידור: למועצה לכבלים וללווין.

<חיים אבידור: וגם ללווין, כי ערוץ הכנסת - - -

<אתי בנדלר: ולרשות השנייה לטלוויזיה ורדיו עבור ההפצה ב"עידן פלוס" - - - עבור ההפצה הלוויינית.

<חיים אבידור: עוד כ-1,000,000 שקלים להפצה לוויינית.

<חיים אבידור: עכשיו, ישנם עוד הרבה תמורות שנוצרו כתוצאה מחיכוכים שונים שדנו פה, שזה הנושא של הנגשה של אתר האינטרנט, אתר אינטרנט שלא היה עד עכשיו.

<אתי בנדלר: חיים, זה לא חל.

<אתי בנדלר: הנושא של ההנגשה לא חל.

<חיים אבידור: אז יש אתר אינטרנט שלא היה עד עכשיו, שהוא גם תוספות.

<חיים אבידור: יש את הנושא של המצלמות האלה, שהן בפני עצמן ידרשו איזה כוח אדם של שבעה-שמונה אנשים, שזה גם כן עלות מאוד מאוד משמעותית.

יואב קיש: יש גם ירידה בעלויות ממה שאתה מכיר בעבר.

<חיים אבידור: אני לא יודע.

רועי פולקמן: בסדר, צריכים לשבת ולקבוע מחיר.

<חיים אבידור: אני לא יודע אם ישנה ירידה או אין ירידה.

<חיים אבידור: חלק גדול מהעלויות זה עלויות כוח אדם, אני לא חושב שיש ירידה בעלויות כוח אדם.

יואב קיש: אני רוצה רגע להתייחס לתקציב, ובזה נסיים את נושא התקציב, כי זה לא נושא הדיון היום.

יואב קיש: אנחנו בנושא התקציב מחכים לשמוע מכם, מהמועצה לכבלים ולווין, מתי ה"דד-ליין" שלכם לקבל את ה-plugin number של התקציב.

יואב קיש: מזה נגזור אחורה יחד עם יושב-ראש הכנסת וצוות התיאום, איך באמת יושבים ביחד ומוצאים מה הדבר הנכון.

יואב קיש: ואם צריך לכנס את הוועדה המשותפת, שתיתן אישור פרה-תקציבי לחלק, לסעיף הזה בעניין הזה, נראה לי שזה יהיה הגיוני.

יואב קיש: ואולי אני לא מספיק מכיר את כל הדברים, אבל נראה לי שלאור המצב זה יהיה הגיוני וראוי שנעשה את זה, ואם כך נעשה.

יואב קיש: זה לגבי התקציב.

יואב קיש: מה שחשוב לי, שבאמת תהיו מתואמים עם צוות התיאום, שבסופו של דבר הוא גם זה שעובד מול יושב-ראש הכנסת, ודרכו נגיע באמת, לפחות שהכנסת לא תעצור אתכם בנושא התקציב, שזה יהיה סגור, העניין הזה.

יואב קיש: אז נושא התקציב ואיך מתנהלים אתו - - -

<צחי פנחס: אני רק רוצה לציין משהו אחד לעניין התקציב.

<צחי פנחס: התקציב הוא כמובן תנאי בסיסי, ויש לו חשיבות במכרז מסוג זה.

יואב קיש: את זה הבנו.

<צחי פנחס: כי כפי שדיברנו בפעמים הקודמות, מכרז מסוג "beauty contest".

<צחי פנחס: אז גם על איכות ההצעות זה תלוי תקציב.

יואב קיש: זה ברור.

יואב קיש: ללא קשר לחקיקת חוק ערוץ הכנסת, נושא התקציב היה צריך להיות סגור ומוסדר, להגיע להסכמות בכל מקרה.

יואב קיש: כן, גואטה.

יגאל גואטה: תודה, אדוני היושב-ראש.

יגאל גואטה: אני רוצה לנגוע בנקודה מעבר לנושא התקציב והחששות שלהם, שהן חששות ברורות לחלוטין.

יגאל גואטה: אבל יכול להיות שיש פה עוד משהו שמסתתר ומפחדים לדבר עליו.

יגאל גואטה: רק אתמול היינו בדיון בוועדת הכלכלה על תאגיד השידור הציבורי, שדיברו שצריך לרוץ לרוץ לרוץ לרוץ, ופתאום הרימו להם handbrakes והכול בוקה ומבולקה.

יגאל גואטה: ואני חושב שאנחנו קצת קצת דוחקים אותם לפינה, כשאומרים להם: תתחילו לרוץ, וכשברקע הם שומעים שמישהו כזה או אחר פתאום עוצר את הכול עם handbrakes.

יגאל גואטה: אז יכול להיות שהם לא יכולים להגיד את זה בריש גלי, אז אני - - -

<יונתן בייסקי: אנחנו בשלב פוסט ה-handbrakes, כי עצרו אותנו כבר קודם.

יגאל גואטה: בבקשה, אז המצב הוא עוד יותר מפחיד.

יגאל גואטה: לכן קצת קשה בכל זאת להגיד להם: רוצו, רוצו, תתחילו לרוץ, כי אנשים עם חששות.

יגאל גואטה: וצריך כן לגלות רגישות לעניין הזה.

שלי יחימוביץ': יש בזה משהו.

יגאל גואטה: למה אתה מחייך?

יואב קיש: כי אני רואה את שלי אומרת: יש בזה משהו, כשרק בדיוק הקודם אמרה: צאו למכרז, צאו למכרז.

יגאל גואטה: לא, אבל זה היה לפני שהרימו handbrakes.

שלי יחימוביץ': סליחה, אני לא אומרת דבר והיפוכו.

יואב קיש: לא אומרת דבר והיפוכו, בסדר.

שלי יחימוביץ': אני אומרת: צאו למכרז.

שלי יחימוביץ': אבל הוא אומר דבר נכון, גואטה.

שלי יחימוביץ': הוא אומר: נוכח הדוגמה שהייתה עם התאגיד, הם יוצאים למכרז, אבל באי ודאות מה יקרה עם המכרז הזה.

יגאל גואטה: עם חששות.

יואב קיש: אגיד לכם מה.

יואב קיש: בסך הכול הרי יש לנו כרגע, לאחר הארכה כבר של שישה חודשים, את התאריך של מאי 17'.

יואב קיש: עכשיו, אני אומר לכם שנתקפתי לא מעט על זה שכביכול בוועדה הזו - - -

יגאל גואטה: הותקפתי, לא נתקפתי.

יואב קיש: לא נתקפתי, הותקפתי.

יואב קיש: אתה צודק, תודה.

יגאל גואטה: בגלל שלא למדנו ליבה.

יואב קיש: חשבתי שהיית נותן לי ציטוט קצת יותר חזק, גואטה.

יואב קיש: הותקפתי שבוועדה הזו כביכול מנסים להכניס שחקנים מסוימים, להוציא שחקנים אחרים מהשוק, לעשות איזה השתלטות עוינת על ערוץ הכנסת, בלי שום קשר למציאות, שום קשר למציאות.

יואב קיש: ואת זה ראינו בדבר הכי פשוט, שלא נגענו בסעיף של מי שמתמודד במכרז.

יואב קיש: מה שהיה לפני לדעתי כתריסר חי ועומד ותקף גם לגבי הצעת החוק הזו.

יואב קיש: ולכן, בדיוק מהסיבה הזו, כדי להראות לכולם, שאין פה כוונות נסתרות ואין פה איזה אג'נדה, ואף אחד פה לא מנסה לנהל ולהשתלט על מי יודע מה, הכול סיפורי סבתא כמו שאומרים, ובגלל זה אמרתי, יחד עם זה שלא מעט פעמים שמעתי גם את חברת הכנסת יחימוביץ אומרת: בואו נצא כבר למכרז, אמרתי: בואו נצא למכרז.

יואב קיש: החוק עבר קריאה ראשונה, יש קריאת כיוון, זה לא קריאה שלישית.

יואב קיש: אני מקווה שאם נגיע להסכמות נסיים אותו ככל המוקדם, אולי אפילו בשבוע הקרוב.

יואב קיש: ואם לא, אז הם עדיין למכרז, ויישבו כמו שצריך גם עם צוות התיאום, גם על התקציב, גם על הדברים, ובסופו של דבר אז מקסימום נשלים אותו בתחילת המושב הבא.

יואב קיש: זה לוחות הזמנים וזו הכוונה שלי לפעול.

יואב קיש: טוב, מישהו רוצה עוד להתייחס?

יואב קיש: כן, שלי.

שלי יחימוביץ': קודם כול, אני חושבת שבידיעה שזו הסיטואציה ואנחנו מנתקים בין היציאה למכרז לבין החקיקה, סוגיית התקציב היא סוגיה מאוד משמעותית למכרז.

יואב קיש: בלי קשר לחוק, דרך אגב.

שלי יחימוביץ': אני יודעת.

שלי יחימוביץ': אני יודעת, אבל חשוב לי לומר את זה.

יואב קיש: מסכים אתך.

שלי יחימוביץ': ובמידה רבה עכשיו סוגיית התקציב יכולה לעכב את היציאה למכרז.

יואב קיש: בכל מקרה היא הייתה יכולה לעכב.

<חיים אבידור: לא, שלי.

<חיים אבידור: התקציב צריך להיסגר בלוחות זמנים הרבה יותר קצרים מהמכרז, היות שלנו יש תקציב לסגור עד סוף שנה זו.

שלי יחימוביץ': בסדר.

<חיים אבידור: אנחנו חייבים לסגור את התקציב.

יואב קיש: אבל יכול להיות שהם צריכים לפני סוף שנה את התקציב.

שולי מועלם-רפאלי: הוא מוכן היום.

<חיים אבידור: אני צריך בחודשיים הבאים, אחרת אני ננעל עד סוף 2018 עם התקציב.

<חיים אבידור: אל תשכח שזה תקציב לשנתיים.

<חיים אבידור: אנחנו צריכים תוך חודשיים - - -

יואב קיש: השאלה מה להגדרתך זה תקציב.

יואב קיש: תקציב עובר רק כשהוא עובר בכנסת בקריאה שלישית במליאה.

יואב קיש: זה יקרה רק אולי אפילו בינואר-פברואר, אני לא יודע מתי.

יואב קיש: ולכן אני לא יודע להגיד, אתה יכול להגיד הצעת תקציב.

יואב קיש: בוא, אנחנו צריכים להתקדם איתם, ואם הוועדה המשותפת תאשר את התקציב, לפחות לסעיף זה, אז נדע שאנחנו סגורים.

שלי יחימוביץ': אוקיי.

שלי יחימוביץ': אז רק אני רוצה להעיר על זה שתי הערות.

שלי יחימוביץ': אחת, זה כבר נאמר, שסוגיית אתר האינטרנט צריכה לקבל ביטוי תקציבי.

שלי יחימוביץ': שתיים, שסוגיית השחיקה והגדילה בעלויות, כי התקציב הוא נכון ללפני 12 שנה, והוא לא זז מאז, גם צריכה להיבחן.

יואב קיש: צמוד היה, נכון?

<חיים אבידור: צמוד למדד, כן.

<אתי בנדלר: ה-24 זה אחרי ההצמדה.

<אתי בנדלר: זה התחיל מסכום של איזה 18.

שלי יחימוביץ': ודבר נוסף, אני לא יודעת מי הגוף הבא שיפעיל את ערוץ הכנסת ויזכה במכרז, אבל במידה רבה הרבה פעמים חדשות ערוץ 2 ספגו עלויות, בכך שהם למשל העבירו "סינקים", "אינסרטים" - -

יואב קיש: המפעיל הנוכחי.

שלי יחימוביץ': - - המפעיל הנוכחי העביר לערוץ הכנסת, וככה הם יכלו להסתדר בתקציב מאוד זעום.

שלי יחימוביץ': אני לא יודעת אם זה יהיה המצב גם בעתיד.

שלי יחימוביץ': לכן העובדה שהם הצליחו לייצר את הדבר הנפלא הזה - - -

יואב קיש: את בעד הגדלת התקציב באופן עקרוני?

שלי יחימוביץ': אני חושבת שצריך לבחון, פשוט לבחון איך הזכיין הבא או הזכיין שיישאר - -

יואב קיש: יהיה מסוגל לתת תוכן טוב?

שלי יחימוביץ': - - יהיה מסוגל לתת תוכן אפילו זהה בהיקף כזה בעלות שהיא ריאלית, כי כיום העלות היא לא ממש ריאלית.

יואב קיש: דרך אגב, אני לא בטוח שמה שאמרת, שהם יכלו, לא יכלו.

יואב קיש: אני לא מכיר את הנושא שחדשות 2 יכלו להעביר חומרים לערוץ הכנסת.

שלי יחימוביץ': יש דבר כזה שקוראים לו "פול".

שלי יחימוביץ': זה קורה אפילו בין מערכות מתחרות, רק שתדע.

שלי יחימוביץ': לפעמים יוצא כתב - - -

יואב קיש: אני רואה שערוץ הכנסת מופיע בערוץ 10 ובערוץ 2.

יואב קיש: את זה אני כן רואה.

שלי יחימוביץ': מה זאת אומרת?

שלי יחימוביץ': לא הבנתי.

יואב קיש: שתוכניות של ערוץ הכנסת - -

שלי יחימוביץ': גם בערוץ 10.

יואב קיש: - - מופיעות גם ב-10 וגם ב-2.

שלי יחימוביץ': כי הן פשוט טובות, אז לוקחים אותן.

שלי יחימוביץ': אף אחד לא היה לוקח תוכנית לא טובה.

יואב קיש: משלמים כסף על זה?

יואב קיש: לא.

יואב קיש: אוקיי.

שלי יחימוביץ': על כל הפנים, אז זה שלושת הדברים האלה: התאמה למדד או לשינויים, אתר האינטרנט, ומה הם יכולים לקיים באופן עצמאי, גם בהנחה שלא חדשות 2 יהיו - - -

רועי פולקמן: שאלה אחת, גם בגלל שהאינטרנט פתאום נכנס לדיון התקציבי: למה הייתה ההחלטה הזאת?

רועי פולקמן: כאילו, כהדיוט בעניין, אני אומר: זה שאתר האינטרנט של הערוץ הוא אתר הכנסת, זה יתרון אדיר, כי זה מושך קהל לאתר הכנסת.

רועי פולקמן: ולכאורה, הערוץ הזה שתפקידו ליצור חשיפה לכנסת, במקום לעשות שני אתרים שיקבלו פחות חשיפה, שיהיה אתר אחד.

רועי פולקמן: זאת אומרת, למה התקבלה ההמלצה הזאת שיהיה אתר נפרד לערוץ הכנסת?

רועי פולקמן: לכאורה, ההיגיון הפשוט שלי אומר שיהיה ערוץ אחד.

<אתי בנדלר: כי הרעיון, חבר הכנסת פולקמן, שערוץ הכנסת, ומזה התחילו הדיונים, זה לא ערוץ של הכנסת, זה ערוץ שמביא את ענייני הכנסת.

יואב קיש: אתה יודע מה עשו פה לשופטת בדימוס, שהיא אמרה שזה - - -

רועי פולקמן: הייתי.

<אתי בנדלר: ולכן יש הפרדה, ואמורה להיות הפרדה, כמעט חומה סינית בין התנהלות הכנסת, לרבות באתרה, לבין שידורי הערוץ.

רועי פולקמן: יכול להיות רק באותו פורטל.

רועי פולקמן: אוקיי.

יואב קיש: אתה יכול לשים לינק.

רועי פולקמן: לא, זה ברור.

שלי יחימוביץ': לא, רועי, יש משהו מאוד נכון בזה שיש ערוץ מונגש של הכנסת, שהוא פורמלי של הכנסת, ויש בו את דיוני הוועדות ואת דברי הכנסת, ואת הפרוטוקולים, והכול ברור.

שלי יחימוביץ': ויש ערוץ שהוא סמי עיתונאי או עיתונאי לגמרי.

יואב קיש: טוב, חברים.

שלי יחימוביץ': ורגע, עוד דבר אחד.

יואב קיש: כן.

שלי יחימוביץ': אני לא מכירה, שיוצאים למכרז ואומרים: יש חוק בדרך, אז תתכתבו אתנו תוך כדי מכרז ותראו מה קורה אצלנו.

שלי יחימוביץ': אין חיה כזאת.

יואב קיש: לא, יש צוות תיאום בלי קשר.

יואב קיש: יש צוות תיאום, שגם אם לא היינו נוגעים בחוק הזה, הם היו צריכים להיוועץ אתו, לצורך העניין, בלי קשר.

יואב קיש: הרי זה חלק מלוחות הזמנים של המכרז גם ככה.

יואב קיש: אז זה הכול.

רועי פולקמן: נכון, לגבי דגשים וכאלה.

רועי פולקמן: זה לא קשור לחוק.

יואב קיש: זה קיים.

שלי יחימוביץ': אז זה לא קשור לחוק?

שלי יחימוביץ': קודם נאמר דבר אחר.

רועי פולקמן: לא, כי הצוות תיאום כאילו יקבל דירקטיבה, זה ברוח החוק.

רועי פולקמן: אבל בסדר, זה תמיד היה קיים.

שלי יחימוביץ': לא.

רועי פולקמן: לא, יכולים להגיד לצוות המכרז: אנחנו רוצים שישדרו עכשיו את כל - - -

יואב קיש: דרך אגב, שואלת שולי שאלה טובה.

יואב קיש: היא אומרת: רגע, אז מה אנחנו אומרים להם עם אתר האינטרנט במכרז?

יואב קיש: אז אני אומר: לגבי נושא אתר האינטרנט, אני חושב שהם ראו בצורה הכי ברורה, שבסעיף הזה לא היו איזשהם אי הסכמות או חיכוכים.

רועי פולקמן: צוות התיאום יכול להגיד להם שזה מה שהולך להיות.

יואב קיש: ולכן הם יכולים להבין שהדבר הזה הולך להתקדם למקום הזה.

יואב קיש: ולכן, יחסית, זה נכון שזה שינוי, אבל לפחות אנחנו לא מדברים על נושא מהותי בעניין.

רועי פולקמן: אפשר להכניס אותו למכרז בלי קשר - - -

שלי יחימוביץ': כן, כי יש על זה הסכמה.

רועי פולקמן: נכון.

יואב קיש: טוב.

יואב קיש: אז אני רוצה להתקדם לנושא קריאה שנייה ושלישית.

יואב קיש: אמרתי: אני לא רואה לחץ של זמנים בעניין, אבל כן אשמח אם ננהל את הדיון בתכליתיות.

יואב קיש: ונתחיל.

יואב קיש: בבקשה, אתי, את יכולה לעבור להקריא.

יואב קיש: מה שאני מציע זה שפשוט נקריא מהתחלה, ובמקומות שיש חילוקי דעות או שנעצור אותם, נבדוק אותם - - -

שולי מועלם-רפאלי: אם יש למשל תוספות.

<אתי בנדלר: או אם יש הערות, הצעות וכו'.

יואב קיש: תוספות או הערות.

יואב קיש: כל עוד אין, אז בעצם נאשר את זה.

<אתי בנדלר: הצעת חוק שידורי טלוויזיה מהכנסת (תיקון מס' 6), התשע"ו–2016.

שלי יחימוביץ': רגע, מה את קוראת עכשיו?

<אתי בנדלר: את הצעת החוק, כפי שפורסמה בכחול.

<אתי בנדלר: יש גם נוסח משולב.

יואב קיש: לכולם יש גם את הנוסח המשולב, כדי שיוכלו בנוחיות לראות איך זה בא לידי ביטוי?

יואב קיש: כן.

<אתי בנדלר: מה שאומר שהחוק ייקרא בסופו של דבר חוק שידורי ערוץ הכנסת, התשס"ד-2003.

יואב קיש: אוקיי.

יואב קיש: מי שרק רוצה להתייחס, נא להרים יד ולעצור, כדי שנעצור.

יואב קיש: כן.

<אתי בנדלר: אם מישהו רוצה להבין את המשמעות של ההצעה הזאת, אני מפנה אתכם לנוסח המשולב, שבו בעצם רואים איך ייקרא הסעיף ככל שההצעה הזאת תתוקן.

<אתי בנדלר: ואני מבקשת, אדוני היושב-ראש, לקרוא את הנוסח המשולב, כי נדמה לי שאפשר להשמיט כאן עוד מספר מילים שבטעות לא השמטנו.

יואב קיש: אוקיי.

יואב קיש: בבקשה.

<אתי בנדלר: אז אני רוצה לקרוא את הנוסח המשולב עם תיקון מוצע נוסף.

<אתי בנדלר: 1.

<אתי בנדלר: מטרתו של חוק זה להסדיר את שידורי ערוץ הכנסת בטלוויזיה ובאינטרנט, והפצתם לציבור הרחב, כדי לאפשר נגישות לדיוני הכנסת - - -

יואב קיש: את רוצה למחוק?

<אתי בנדלר: למחוק: יחד עם שידורים מוספים בעלי עניין ציבורי, כי בעצם הגדרנו כבר שערוץ הכנסת, אם תסתכלו - - -

יגאל גואטה: אפשר לקבל את הנוסח הזה?

יואב קיש: משולב אין לו? יש עוד מישהו שצריך נוסח משולב?

יואב קיש: תני לכולם שיהיה גם.

<אתי בנדלר: נגיע לזה בתיקונים של הסעיף הבא, של סעיף ההגדרות, אבל ערוץ הכנסת והערוץ, בוצע בהגדרה הזאת שינוי באופן שזה ערוץ הכנסת שבו ישדרו שידורי הכנסת והמישדרים המוספים בטלוויזיה ובאינטרנט.

<אתי בנדלר: לכן אני לא צריכה להתייחס כאן למישדרים המוספים בסעיף המטרה.

<אתי בנדלר: ובכן, הנוסח שאני מציעה שיהיה סופי בסעיף 1 הוא: מטרתו של חוק זה להסדיר את שידורי ערוץ הכנסת בטלוויזיה ובאינטרנט, והפצתם לציבור הרחב, כדי לאפשר נגישות לדיוני הכנסת ולמגוון היבטי עבודתה, לטפח מודעות אזרחית ולחזק את ערכי הדמוקרטיה ובכללם את מעמד הכנסת כבית הנבחרים של המדינה, והכול - - -

יגאל גואטה: רגע – יחד עם מישדרים בעלי עניין ציבורי?

<אתי בנדלר: את זה אני מציעה למחוק, זה פשוט מיותר.

יגאל גואטה: אז גם זה לא מתוקן.

יגאל גואטה: תיקון על התיקון.

יואב קיש: זה התיקון על מה שהוא כרגע הנוסח.

יגאל גואטה: מה המשמעות של זה שמוחקים את זה?

<אתי בנדלר: אמרתי.

<אתי בנדלר: הנוסח הקודם היה: מטרתו של חוק זה להסדיר שידורי טלוויזיה מהכנסת יחד עם מישדרים מוספים.

<אתי בנדלר: עכשיו מחקנו את המילים: שידורי טלוויזיה מן הכנסת, וכתבנו: את שידורי ערוץ הכנסת בטלוויזיה ובאינטרנט, כשערוץ הכנסת כבר מוגדר ככלל השידורים מן הכנסת, שזה כולל גם שידורי המליאה, הוועדות, אירועים, וגם שידורים מוספים אחרים.

<אתי בנדלר: אז אין צורך לעשות כאן את ההפרדה הזאת.

<אתי בנדלר: זה לא משנה שום דבר מבחינת התכנים, זה עניין של - - -

יגאל גואטה: לא, בהמשך: יחד עם מישדרים בעלי עניין ציבורי.

<אתי בנדלר: לא, את זה אני מוחקת, משום שהמשדרים המוספים בעלי עניין ציבורי, יש לנו הגדרה לאחר מכן של מישדרים מוספים, ונגיע לזה.

<אתי בנדלר: אבל זה מיותר, כי כשאני אומרת: מטרתו של חוק זה להסדיר את שידורי ערוץ הכנסת בטלוויזיה ובאינטרנט, ואני משתמשת במילה "שידורי ערוץ הכנסת", ושידורי ערוץ הכנסת מוגדרים לאחר מכן: ערוץ הכנסת, שבו ישודרו שידורי הכנסת והמישדרים המוספים.

<אתי בנדלר: זאת אומרת, בעצם השימוש במילה "שידורי ערוץ הכנסת", זה כולל כבר גם את השידורים המוספים, אז אני לא צריכה לחזור על זה עוד פעם.

יגאל גואטה: הבנתי.

יגאל גואטה: שאלתי: בעלי עניין ציבורי – מה הרעיון להוריד את זה?

<אתי בנדלר: משום שאנחנו מגדירים מה זה שידורי - - -

יגאל גואטה: אנחנו רוצים גם שאין להם עניין ציבורי?

<אתי בנדלר: לא, זה כבר מופיע במישדרים המוספים, מה מותר להם לשדר במסגרת אותם שידורים.

יגאל גואטה: ושם כתוב שזה בעלי עניין ציבורי?

שולי מועלם-רפאלי: תסתכל למטה מה זה מישדרים מוספים.

<אתי בנדלר: לא.

<אתי בנדלר: כתוב מה זה, נגיע לזה תיכף.

<איתי עצמון: הגדרה ספציפית מדויקת.

<אתי בנדלר: כן, זו הגדרה יותר מדויקת, משום שכאן בסעיף המטרות אנחנו לא רוצים להכתיב לערוץ הכנסת, שישדרו מישדרים מוספים רק אם הם חושבים שהם בעלי עניין ציבורי, כי אנחנו לא יודעים מה זה עניין ציבורי לצורך העניין הזה, אנחנו מגדירים את הנושאים.

יגאל גואטה: אז רוצים להשאיר את זה יותר פתוח.

<אתי בנדלר: נכון.

יגאל גואטה: אוקיי, אז פשוט, זו התשובה.

<אתי בנדלר: אוקיי.

<אתי בנדלר: גמרתי לקרוא את הסעיף?

<אתי בנדלר: בסדר?

יואב קיש: בסדר גמור.

יואב קיש: יאללה, ממשיכים.

יואב קיש: סעיף 2.

<אתי בנדלר: סעיף 2: בסעיף 1 לחוק העיקרי - - -

יואב קיש: לא, זה עשינו.

<אתי בנדלר: סליחה, סעיף 3.

<אתי בנדלר: סעיף 3 מתקן את סעיף 2 לחוק העיקרי, שהוא סעיף ההגדרות.

<אתי בנדלר: ובכן: ההגדרה הסופית, אם כך, של הגוף המשדר: בעל הרישיון לשידורים לפי חוק זה.

<אתי בנדלר: כל השאר מיותר.

<אתי בנדלר: כך שההגדרה של הערוץ או ערוץ הכנסת תהיה: ערוץ הכנסת, שבו ישודרו שידורי הכנסת והמישדרים המוספים בטלוויזיה ובאינטרנט.

<אתי בנדלר: ההגדרה הסופית, אם כך, המוצעת תהיה: "מישדרים מוספים" – מישדרים העוסקים בענייני הכנסת, מישדרים שמטרתם טיפוח מודעות אזרחית וחיזוק ערכי הדמוקרטיה - - -

שלי יחימוביץ': איפה זה בכחול?

<אתי בנדלר: בכחול זה סעיף 3(3).

<אתי בנדלר: בהגדרה "מישדרים מוספים".

<אתי בנדלר: ועכשיו אני קוראת את ההגדרה, כפי שהיא תיראה לאחר התיקון, אם התיקון יתקבל.

<אתי בנדלר: "מישדרים מוספים" – מישדרים העוסקים בענייני הכנסת, מישדרים שמטרתם טיפוח מודעות אזרחית וחיזוק ערכי הדמוקרטיה, או שעניינם מתן מידע או העשרה, והכול בזיקה למגוון היבטי עבודת הכנסת, לפעילות חברי הכנסת או לפעילות פוליטית; אני מזכירה שהמילים: לפעילות חברי הכנסת או לפעילות פוליטית, הוספו בעת הדיון בוועדה בהכנה לקריאה הראשונה.

שלי יחימוביץ': כשחברי הכנסת, לצורך העניין, זה גם ראש הממשלה נגיד?

<אתי בנדלר: ודאי.

יואב קיש: הוא גם חבר כנסת.

יואב קיש: גם יושב-ראש האופוזיציה.

שלי יחימוביץ': מרחיב את תחום העיסוק פשוט.

יואב קיש: כן.

שלי יחימוביץ': נגיד נסיעה של ראש הממשלה לחו"ל, היא לצורך העניין הדבר הזה.

יגאל גואטה: או נסיעה של יושב-ראש האופוזיציה.

שלי יחימוביץ': מה אתם רוצים?

יואב קיש: שלי, אנחנו בונים שנעקוב אחרייך אחרי שתעשו את הוועידה, אפשר יהיה גם בתור תפקיד עתידי לעקוב גם אחרייך.

שלי יחימוביץ': לא, אבל כאילו אני מרחיבה את זה.

יואב קיש: הכול בסדר.

שלי יחימוביץ': אני אומרת, שאם ראש הממשלה נואם באיפא"ק, אז לצורך העניין גם ראוי לכיסוי.

<אתי בנדלר: בהחלט.

יגאל גואטה: אפילו לא באיפא"ק - - -

יואב קיש: כל מה שראש הממשלה עושה לדעתי נוגע לעניין הזה.

יגאל גואטה: כן.

יגאל גואטה: גם אם זה סתם טיול באפריקה בספארי.

יואב קיש: נכון.

שולי מועלם-רפאלי: אין סתם.

יואב קיש: רק שלא יקרה לו מה שקרה לסינית הזאת, לגברת עם הטיגריס.

שולי מועלם-רפאלי: מה פספסתי?

יואב קיש: את הטיגריס בסין פספסת?

יואב קיש: את חייבת לראות את זה.

יגאל גואטה: השם ישמור, נורא ואיום.

יואב קיש: נורא ואיום.

יואב קיש: טוב, בואי בבקשה נמשיך.

<אתי בנדלר: אני עוברת לפסקה 4.

יגאל גואטה: סליחה רגע, אני באמת גם קצת מבולבל – (4) בכחול, בלבן?

<אתי בנדלר: אוקיי, כל פעם שאקרא אגיד מאיפה אני קוראת.

<אתי בנדלר: סעיף 3 פסקה (4) בכחול: בהגדרה "שידורי הכנסת", במקום "שידורי טלוויזיה" יבוא "שידורים", ובסופה יבוא "(בחוק זה – אירועים ממלכתיים)".

<אתי בנדלר: כאן מתקנים את ההגדרה "שידורי הכנסת".

<אתי בנדלר: אני עוברת לנוסח המשולב, כדי שתראו מה תהיה ההגדרה, ככל שהתיקון המוצע יתקבל: "שידורי הכנסת" – שידורים של ישיבות מליאת הכנסת, של ישיבות ועדות הכנסת, ושל אירועים ממלכתיים הנערכים על ידי הכנסת במשכן הכנסת או מחוץ למשכן (בחוק זה – אירועים ממלכתיים).

יגאל גואטה: את שותקת כאילו את מבקשת שמישהו יעיר הערה?

<אתי בנדלר: לא, סיימתי את דברי - - -

יגאל גואטה: עד שמישהו לא מעיר, את כבר שותקת – רוצי.

שולי מועלם-רפאלי: אין מה להעיר על זה.

שולי מועלם-רפאלי: אנחנו בעד לצלם אירועים - - -

יואב קיש: השתיקות האלה כל הזמן בשביל שלי.

שולי מועלם-רפאלי: זה דבר נכון.

שולי מועלם-רפאלי: אירועים ממלכתיים נעשים בחלקם גם מחוץ לכנסת, ונכון להביא אותם גם בערוץ הזה.

שלי יחימוביץ': מה אומרת שתיקתך?

יגאל גואטה: סתם נימוס.

<אתי בנדלר: שתיקתי הייתה שתיקה טקטית.

<אתי בנדלר: הרמתי את ראשי כדי לראות אם מישהו מעיר הערות, כדי לדעת אם אני יכולה להוריד ישר ולהמשיך לסעיף 4.

שלי יחימוביץ': האם את סבורה שהיינו צריכים להעיר כאן הערות?

<אתי בנדלר: האמת שלא.

<קריאה: Leading the witness.

<אתי בנדלר: לא, כשנגיע לסעיף הצילום של אירועים ממלכתיים, שיש לזה התייחסות, אזכיר שוב מדוע היה צורך להתייחס לזה באופן מפורש.

יואב קיש: מאה אחוז.

יואב קיש: אז עד עכשיו עברנו את ההקראה ללא הערות.

יואב קיש: נמשיך.

<אתי בנדלר: אני עוברת סעיף 4 בכחול, המתקן את סעיף 3 לחוק העיקרי.

<אורי שלוש: כתוב: שירותים.

<אתי בנדלר: "וכן שירותים הנלווים להם במישרין".

<אורי שלוש: הכוונה לשידורים או לשירותים?

<אורי שלוש: מה זה שירותים?

<אתי בנדלר: שירותים – "וכן שירותים הנלווים להם במישרין".

<אורי שלוש: מה זה שירותים בהקשר הזה?

שולי מועלם-רפאלי: מה זה שירותים הנלווים להם במישרין?

יואב קיש: דרך אגב, שלי, זה סעיף ששווה להקשיב ולראות, כי באמת דיברנו עליו לא מעט בחקיקה.

שלי יחימוביץ': מדברים על 4(ב)(1)?

יגאל גואטה: כן.

<אתי בנדלר: קודם כול, אומר שההגדרות האלה: "שירותים הנלווים להם במישרין, לרבות שירותי חוזי או שמע", זה מונח ששגור בכל חוקי התקשורת.

<אתי בנדלר: גם בחוק הרשות השנייה לטלוויזיה ורדיו, גם בחוק התקשורת (בזק ושידורים), וגם בחוק - - -

<קריאה: תאגיד השידור.

שולי מועלם-רפאלי: תאגיד השידור הישראלי.

יגאל גואטה: הציבורי.

<אתי בנדלר: חוק השידור הציבורי הישראלי – זה השם המלא שלו.

<אתי בנדלר: והכוונה באופן כללי לשירותים נלווים, למשל זה בשלט מאפשר לך להיכנס למידע על אותו משדר שמשודר כרגע וכך הלאה.

<אתי בנדלר: ויש עוד כל מיני שידורים נלווים.

<אתי בנדלר: בעצם סעיף 3(א) לא חל בו שינוי.

<אתי בנדלר: הוא אומר ששידורי הכנסת והמישדרים המוספים ישודרו בערוץ הכנסת בהתאם להוראות חוק זה.

יגאל גואטה: מה זה 3(א), עוד פעם?

יגאל גואטה: בלבן?

<אתי בנדלר: ב-3(א) בלבן.

<אתי בנדלר: סעיף 3 בנוסחו הנוכחי כולל משפט אחד בלבד, שהוא: "שידורי הכנסת והמישדרים המוספים ישודרו בערוץ הכנסת בהתאם להוראות חוק זה".

<אתי בנדלר: בהוראה זו לא חל שום שינוי, רק מה שנאמר, אנחנו מסמנים אותה כסעיף קטן (א), ולאחר מכן מוסיפים סעיף קטן (ב), שבו שתי פסקאות, ובהן מפורט מה יהיה בטלוויזיה מה יהיה באינטרנט.

יואב קיש: למועצה לכבלים ולווין יש שאלה לגבי הסעיף הזה או שהוא ברור?

<יונתן בייסקי: שוחחנו על זה לפני.

<צחי פנחס: דיברנו על זה בישיבה הקודמת, לגבי השידורים באינטרנט שיהיו.

<אתי בנדלר: מפוקחים רק אותו חלק, קודם כול, מה שנקבע כאן, בהתאם להחלטת ועדת הכנסת בעת ההכנה לקריאה הראשונה היא שלא יהיו משדרים עצמאיים באתר האינטרנט, אלא בעצם רק מה שמשודר בטלוויזיה או מה שהופק לשם שידור בטלוויזיה.

<אתי בנדלר: וספרייה של שידורי כל הוועדות שמוקלטות, שמצלמים אותן.

<יונתן בייסקי: והפיקוח שלנו יהיה רק הפיקוח על הטלוויזיה.

<אתי בנדלר: ברור.

<אתי בנדלר: און-ליין או ספרייה, בוודאי.

יואב קיש: מה השאלה?

<יונתן בייסקי: לא, להבהיר, הפיקוח יהיה רק על שידורי טלוויזיה באתר, לא על כל מה שמסביב.

<אתי בנדלר: כי האתר יכלול אך ורק, כפי שאמרנו, את מה שיש בשידורי הטלוויזיה, פלוס ספריית VOD של ועדות הכנסת.

<אתי בנדלר: וגם על זה תצטרכו לפקח, שלמשל אכן בספרייה הזאת כלולות כל הוועדות שצריך היה לצלם אותן, ושהן נגישות.

יואב קיש: טוב.

יואב קיש: נמשיך.

<אתי בנדלר: אני עוברת לסעיף 5 בכחול, שמתקן את סעיף 4 לחוק העיקרי.

<אתי בנדלר: אני עוברת לסעיף 4 המשולב.

<אתי בנדלר: סעיף 4 עניינו בקביעת תקנות מדיניות על-ידי ועדת הכנסת.

<אתי בנדלר: כפי שהסברתי בישיבה הראשונה, שידורי ערוץ הכנסת מבוססים על נורמות שנקבעו במספר מסמכים.

<אתי בנדלר: בראש וראשונה, חוק שידורי טלוויזיה מהכנסת.

<אתי בנדלר: מתחתיו תקנות מדיניות שהתקינה ועדת הכנסת.

<אתי בנדלר: אני מדגישה, שמדובר במדיניות בלבד, וכך אכן נאמר ברישה לסעיף 4: ועדת הכנסת תקבע בתקנות מדיניות לעניין – וכאן יש רשימה של נושאים, שבהם הוסמכה ועדת הכנסת לקבוע תקנות מדיניות.

<אתי בנדלר: מתחת לתקנות יש כללים שקובעת המועצה לשידורי כבלים ולווין, הרגולטור של הערוץ.

<אתי בנדלר: מתחת לזה יש שני מסמכים: הרישיון שניתן לבעל רישיון לשידורים, והסכם בין בעל הרישיון לשידורים לבין הכנסת.

<אתי בנדלר: ובכן, ככל שמדובר בסמכות ועדת הכנסת לקבוע מדיניות, אז קודם כול הנושא הראשון שלא חל בו שינוי זה מאפייני הערוץ והשידורים בו.

<אתי בנדלר: (2) היקף השידורים בערוץ ומשכם, ובלבד שלא יקוימו שידורים בשבת ובמועדי ישראל; (3) אופן סיקור שידורי הכנסת, לרבות דרך קביעת ישיבות ועדות הכנסת שדיוניהן ישודרו - - -

שלי יחימוביץ': איפה את בכחול, אתי?

<אתי בנדלר: אמרתי שעברתי ללבן, לנוסח המשולב.

שלי יחימוביץ': אז איפה את במשולב?

שולי מועלם-רפאלי: עמוד 2 למעלה.

<אתי בנדלר: סעיף 4 בנוסח המשולב, נמצא בראש עמוד 2.

<אתי בנדלר: ובכן, בעצם השינוי המוצע הוא רק בשתי פסקאות: אחד, בפסקה (3), שבו מדובר על "אופן סיקור שידורי הכנסת, לרבות דרך קביעת ישיבות ועדות הכנסת שדיוניהן ישודרו בשידור חי ובשידור ראשון שאינו שידור חי".

<אתי בנדלר: ובפסקה 4, שימו לב שהיה כאן:

<אתי בנדלר: סיקור אירועים ממלכתיים בעלי חשיבות לאומית.

<אתי בנדלר: אין כאן הכוונה לאותם אירועים ממלכתיים שהגדרנו בסעיף 1, אלא בעצם ועדת הכנסת הוסמכה לקבוע מדיניות – אם היא תמצא לנכון לעשות כן, עד היום לא מצאה לנכון לעשות כן – להורות בעניין סיקור אירועים שלא נערכים על-ידי הכנסת, אלא אירועים ממלכתיים רשמיים אחרים.

יגאל גואטה: מה זה אומר לדוגמה?

<קריאה: "שירים לזכרם".

<אתי בנדלר: לא, "שירים לזכרם" זה של הכנסת.

<אתי בנדלר: איזה אירועים רשמיים רבים יש?

<אתי בנדלר: אצל נשיא המדינה, הטקס ביום העצמאות, טקס קבלת פרס ישראל.

שולי מועלם-רפאלי: קבלת פנים לחיילים מצטיינים.

<אתי בנדלר: כן.

<אתי בנדלר: יש הרבה מאוד אירועים רשמיים שאינם באחריות הכנסת.

יגאל גואטה: שאינם ממלכתיים.

שלי יחימוביץ': מצעד יהיה עוד מעט.

<אתי בנדלר: מצעד, ככל שיהיה, כן.

שולי מועלם-רפאלי: איזה מצעד?

שלי יחימוביץ': ראש הממשלה הודיע שהוא רוצה להחזיר את המצעד של יום העצמאות.

יואב קיש: את מתכוונת למצעד הגאווה?

יואב קיש: למה את מתכוונת?

<אתי בנדלר: זה לא רשמי.

רועי פולקמן: יהיה שילוב בין מצעד צבאי ומצעד הגאווה.

יגאל גואטה: אולי שישלב את זה כבר, יש לנו ממילא את הגאווה הזה.

שולי מועלם-רפאלי: כולם פה משועשעים הבוקר.

שלי יחימוביץ': רעיון מעולה, לשלב את המצעד - - -

יגאל גואטה: יכול להיות שהוא גם יבחר בך, עושים מטס.

שולי מועלם-רפאלי: שלי.

שלי יחימוביץ': זה של גואטה, לא שלי.

יגאל גואטה: מה, מצעד הגאווה?

שלי יחימוביץ': כן.

יגאל גואטה: אני מזרחי גאה.

שולי מועלם-רפאלי: סוף-סוף כותרת מוועדת הכנסת:

שולי מועלם-רפאלי: חבר הכנסת גואטה מציע: מצעד צבאי בשילוב מצעד הגאווה.

שולי מועלם-רפאלי: ככה שלי אמרה.

יגאל גואטה: כן.

שלי יחימוביץ': הוא לא חוזר בו.

שולי מועלם-רפאלי: הוא לא חוזר בו.

יגאל גואטה: לא, הגיע הזמן שיעשו פה מצעד של מזרחיים גאים.

יואב קיש: חבר הכנסת גואטה: לא חוזר בי מדברי.

יגאל גואטה: אבל אני מבקש שהמטס יהיה על-ידי קיש.

רועי פולקמן: בהובלה.

שלי יחימוביץ': בבגדי דראג-קווין.

יואב קיש: טוב, בואו נמשיך.

<אתי בנדלר: אני מפנה שוב את תשומת הלב לכך שמוצע למחוק את פסקה 7, משום שהנושא של ליווי שידור הערוץ בכתוביות או תרגומם לשפת סימנים מעוגן היום בחוק ספציפי בעניין הזה.

יואב קיש: חוק הנגישות.

<אתי בנדלר: לא, לא חוק הנגישות, חוק הכתוביות.

<אורי שלוש: מה זה אומר, שזה חל או לא?

יואב קיש: חל.

<אורי שלוש: חוק הכתוביות חל על האינטרנט או לא?

יואב קיש: לא, זה שאלה אחרת.

<איתי עצמון: הטלוויזיה.

<אורי שלוש: בדקתם את זה הרי.

<אתי בנדלר: חוק הכתוביות, כשמו כן הוא, זה חוק שידורי טלוויזיה (כתוביות ושפת סימנים).

<אורי שלוש: הוא לא חל על האינטרנט?

<אתי בנדלר: הוא לא חל על האינטרנט.

<אתי בנדלר: מה שיכול לחול על האינטרנט, ובדקנו את זה עד כה, זה חוק הנגישות.

<אתי בנדלר: ולגבי חוק הנגישות בעצם המסקנה שלנו היא שהוא לא יחול על האתר הזה, משום שהוא חל או על שירותים ציבוריים או על מקומות ציבוריים, והאתר הזה לא נכלל.

<אורי שלוש: אחרי שפה זה נמחק, לא יכול לבוא ממקום אחר, שצריך באינטרנט לשים כתוביות או שפת סימנים?

<אורי שלוש: זאת הבדיקה שלכם?

<אתי בנדלר: אענה לשאלתך: בכל שלב יכולים לעשות תיקון חוק או תקנות.

<אורי שלוש: לא, במצב המשפטי עכשיו.

<אתי בנדלר: במצב המשפטי הנוכחי – אין.

<אתי בנדלר: אבל בעתיד יכול להיות.

<אתי בנדלר: אני עוברת, אם כך, לסעיף 6 בכחול.

<אתי בנדלר: סעיף 6 בכחול עניינו הוספת סעיפים 4א ו-4ב.

<אתי בנדלר: אחרי סעיף 4 לחוק העיקרי יבוא: צילום ושידור של הדובר בישיבות מליאת הכנסת – 4א.

שלי יחימוביץ': אני מבקשת.

יואב קיש: תני לה להקריא ואחרי זה תדברי.

שלי יחימוביץ': להקריא את מה?

שלי יחימוביץ': את כל הסעיף?

<אתי בנדלר: את 4א.

יואב קיש: היא תקריא מה שהיא תסיים, ואז אחרי זה את תגיבי, אין בעיה.

<אתי בנדלר: "בעת צילום ושידור של ישיבות מליאת הכנסת, ישדר הגוף המשדר את מי שקיבל רשות דיבור מיושב ראש הישיבה או את יושב ראש הישיבה כשהוא הדובר; אין בהוראות סעיף זה כדי למנוע מהגוף המשדר לצלם ולשדר במקביל התרחשויות אחרות במליאת הכנסת, במהלך דברי הדובר".

<אתי בנדלר: ברשותך, אדוני היושב-ראש, אני רק רוצה לפנות למר בלוך בשאלת הבהרה.

יואב קיש: מי זה מר בלוך?

יואב קיש: שב.

<אתי בנדלר: תציג את עצמך, שמעון.

<שמעון בלוך: שמעון בלוך מאגף טכנולוגיה ומחשוב בכנסת.

<אתי בנדלר: הוא בעצם שאחראי על המצלמות גם במליאה וגם בוועדות.

<אתי בנדלר: ומה שרציתי לוודא אתך, במליאה כידוע יש חמש מצלמות.

<אתי בנדלר: האם הן כל הזמן מצלמות והבמאי מחליט את מה לשדר, או שהן מופעלות רק כשהבמאי מחליט?

<שמעון בלוך: הן כל הזמן מצלמות, אך לא מקליטות.

יואב קיש: לא מקליטות?

<שמעון בלוך: לא מקליטות.

<שמעון בלוך: מוקלטת רק - - -

<אתי בנדלר: אז אם כך, כשכתבנו:

<אתי בנדלר: בעת צילום ושידור של ישיבות מליאת הכנסת ישדר הגוף המשדר את מי שקיבל – לא יצלם וישדר אלא ישדר, כי לצלם זה מצולם כך וכך.

<אתי בנדלר: זה הדיוק שרציתי לעשות.

<אתי בנדלר: אם כך, כתבנו נכון, רציתי לוודא את העניין הזה.

יואב קיש: אני רק לגבי הסעיף הזה, עוד פעם, רוצה להזכיר, באמת לגבי הסעיף הזה היו חברות כנסת – נגיד ככה – שלא הסכימו לסעיף הזה בוועדה.

יואב קיש: הנושא הזה היה חלק ממסקנות הוועדה הציבורית בראשות השופטת בדימוס פריש, בעקבות חלק ממקרים שחברי כנסת, הם עצמם פנו ואמרו, שכיש דובר במליאה ראוי שיצולם.

יואב קיש: המסקנה הייתה: כדי עדיין לאפשר - - -

יגאל גואטה: ישודר, אתה מתכוון.

יואב קיש: ישודר.

יואב קיש: הרי זה בדרך כלל ב-live, בדרך כלל שזה במליאה זה live גם.

יואב קיש: עכשיו, הנקודה הייתה, כדי למנוע מצב שבו זה משעמם או לתת קצת גיוון, הרי זה לא הגיוני לשים – מה זה לא הגיוני?

יואב קיש: יש כאלה שחושבים שרק הדובר ולא משנה כלום.

יואב קיש: אני לא בגישה הזו, אני חושב שזו טעות לשים רק את הדובר ולא משנה כלום.

יואב קיש: אבל מצד שני, אני בהחלט כן חושב, שזה פרלמנט, שבו אנחנו כחברי כנסת, כשאנחנו עולים לדבר, חשוב שישמעו וייראו אותנו.

יואב קיש: ולכן ההצעה שבעיני היא הכי הגיונית – וכמובן אפשר להתווכח על זה, אני יודע שחלק חושבים שזה הוראות בימוי, בעיני זו הצעה שהיא לגיטימית והגיוניות – אומרת ככה: מי שעולה לדבר, שומרים אותו בבועה קטנה, בסופו של דבר גם אם מצלמים התרחשויות במליאה.

יואב קיש: לא עוזבים אותו לגמרי ומשאירים רק את המליאה עם זה שח"כים מדברים או אני לא יודע מה, לא מקשיבים או כן מקשיבים, או מתנפלים על זועבי או לא מתנפלים על זועבי.

יואב קיש: מראים עדיין את הפנים.

יואב קיש: גם, לצורך העניין במקרה זועבי, אם כבר לקחתי, היו ממשיכים להראות את זועבי על הדלפק, ומראים את ההתרחשויות במליאה ביחד, בעיני זה סעיף נכון, אבל כמובן פותח את זה להתייחסויות.

יואב קיש: שלי, רצית להתייחס.

יואב קיש: בבקשה.

שלי יחימוביץ': טוב.

שלי יחימוביץ': קודם כול, הסיבה לזה שהסעיף מוכנס היא לא מקובלת עלי.

שלי יחימוביץ': זה שהיו איקס חברי כנסת, לדעתי לא יותר מאחד או שניים, שהתלוננו שהמצלמה לא מתמקדת בפניהם כשהם מדברים, איך די בזה כדי לחוקק חוק.

שלי יחימוביץ': בכל הכבוד, באמת.

שלי יחימוביץ': ואני יודעת שלרוב חברי הכנסת זה לא מפריע.

שלי יחימוביץ': אחד האתגרים של ערוץ הכנסת, שגם הערוץ הזה במתכונתו הצליח להגיע אליו, הוא לעניין את הציבור ולגרום לו בכלל להסתכל עלינו.

שלי יחימוביץ': אחת הסיבות שהציבור צופה בשידורי מליאת הכנסת היא העובדה שגם במליאה מתרחשים דברים מאוד מעניינים.

שלי יחימוביץ': לו היה talking heads כל הזמן, הצפייה הייתה נמוכה בהרבה.

שלי יחימוביץ': לכן במידה רבה ייגרם עוול גם לדובר, אם יראו רק את הדבר.

שלי יחימוביץ': זה פשוט מעלה רייטינג ומעורר עניין, וגם משקף לציבור את מה שמתרחש במליאת הכנסת, שזה דבר מאוד חשוב.

יגאל גואטה: אבל אם הבנתי נכון.

שלי יחימוביץ': עוד לא סיימתי, רגע.

יגאל גואטה: לא הבנתי למה נעצרת.

שלי יחימוביץ': כי אני רוצה שהיו"ר יקישב לי.

שלי יחימוביץ': אני מאמינה שאני יכולה לשכנע אותו.

יואב קיש: אני מקשיב.

יואב קיש: הוא פנה אלי.

יואב קיש: כן.

שלי יחימוביץ': אני מדברת עכשיו אפילו על רמת העניין ועל המקצועיות שבדבר.

שלי יחימוביץ': למשל באחד הלילות האחרונים, כשהיה הדיון על חוק ההדחה, אם איני טועה, עמד ניסן סלומינסקי על הדוכן 11 דקות רצופות בלי לדבר.

שלי יחימוביץ': בלי לדבר.

שלי יחימוביץ': היה בלגן, זה אמר ככה, זה אמר ככה.

שלי יחימוביץ': האם אנחנו מחויבים לראות את פניו של ניסן סלומינסקי שותק בבועה 11 דקות?

יואב קיש: יש לזה גם איזושהי משמעות, אני חושב.

שלי יחימוביץ': יכול להיות.

שלי יחימוביץ': אבל הנה לך דוגמה, והיא לא היחידה, לאיוולת בהוראה הזאת שמוכתבת בחוק.

שלי יחימוביץ': וזה דבר שהוא חסר תקדים, להכתיב בחוק מחוקי המדינה איך יהיו בדיוק הוראות הבימוי.

שלי יחימוביץ': עד היום לא נתקלנו בבעיות כאלה, כי בסוף יש אדם מקצועי שיושב בקונטרול, והוא משדר רוב הזמן את דברי הנואם.

שלי יחימוביץ': ולפעמים הוא מראה שהמליאה ריקה, וגם לזה יש חשיבות מאוד גדולה, להראות שהמליאה ריקה.

שלי יחימוביץ': ולפעמים מתרחש במליאה - - -

יואב קיש: לא מונע ממנו מלהראות את המליאה.

יגאל גואטה: דרך אגב, לפעמים היא מלאה.

שלי יחימוביץ': לפעמים היא מלאה.

שלי יחימוביץ': לא, אני אומרת שאפילו אם לא קורה בה כלום והיא ריקה, גם אז זה אירוע.

שלי יחימוביץ': על אחת כמה וכמה כשמתרחש בה אקשן ממש רציני ואירוע חדשותי, שמעניין את כל עם ישראל.

שלי יחימוביץ': עם ישראל לא חייב לראות גם בועה עם שלי יחימוביץ שותקת על הדוכן.

שלי יחימוביץ': אין הכרח, זה פשוט מטופש.

שלי יחימוביץ': וזה גם מבחינה טלוויזיונית - - -

יגאל גואטה: למה?

יגאל גואטה: זה גם משהו חדשותי ששלי יחימוביץ שותקת.

שלי יחימוביץ': זה אתה צודק.

יואב קיש: בבועה עוד.

שלי יחימוביץ': על כל פנים, אני אומרת: חבר'ה, הסעיף הזה נולד באופן סתמי ומקרי.

שלי יחימוביץ': אני אפילו לא חושבת שיש בו זדון, אני חושבת שהוא מטומטם.

שלי יחימוביץ': ולפעמים אנחנו לא חייבים לחוקק חוקים מטומטמים.

רועי פולקמן: שלי, או ללכת עם זה עד הסוף, ונגיד לצלם רק מהצד הטוב של הדובר.

רועי פולקמן: שכל חבר כנסת יקבע מה הצד הטוב שלו, וערוץ הכנסת יחויב לצלם רק מהצד הטוב, אם יש כזה צד.

שלי יחימוביץ': נכון.

שלי יחימוביץ': אני רוצה שיצלמו אותי רק מצד ימין.

שלי יחימוביץ': אתה יודע מה?

שלי יחימוביץ': על זה אלך, כי צד ימין שלי מצטלם יותר טוב מצד שמאל, אז אני מוכנה.

שלי יחימוביץ': אני מוכנה לפשרה.

יגאל גואטה: הימין הזה לא נשמע טוב, שלי.

שלי יחימוביץ': על כל פנים, יואב, אני מציעה - -

יואב קיש: אני מבין שאת מציעה לבטל אותו.

שלי יחימוביץ': - - שנבטל אותו.

יואב קיש: נצביע על זה עם ההצבעות.

יגאל גואטה: אבל בוא נחשוב באמת - - -

יואב קיש: אני חושב אחרת, אבל לא אכנס, הוויכוח הזה כבר עשינו אותו פעמיים.

יגאל גואטה: יש בזה גם טעם.

יגאל גואטה: אולי באמת אפשר לעשות שילוב עם משהו, לא לבטל, או שחור או לבן.

יואב קיש: אז אם מישהו יציע הצעה אחרת, אני אומר:

יואב קיש: השילוב היה בזמנו – אני מסביר עוד פעם את הלוגיקה שהייתה הייתה לוגיקה שאמרה: מצלמים רק את הדובר.

יואב קיש: אני לא זוכר אם זו הייתה ההמלצה.

יגאל גואטה: דרך אגב, זה כן עולה בקנה אחד עם מה שהיא אומרת.

יגאל גואטה: אולי אפשר לומר, שאם הוא לא דובר והוא לא מדבר, אז אין שום עניין לשבת עשר דקות ולשמוע אותו.

יואב קיש: ההמלצה של חברי הוועדה הציבורית הייתה - - -

<אתי בנדלר: הייתה הרבה יותר רחבה.

<אתי בנדלר: הייתה להסמיך את המועצה לקבוע כללי צילום וסיקור, סיקור וצילום, באישור ועדת הכנסת.

<אתי בנדלר: הם המליצו למשל שאסור יהיה לצלם את סוד שיחו של אדם מה שנקרא, למשל מסך האייפון או האייפד שחבר כנסת מחזיק בידו, או פתקים וכו'.

<אתי בנדלר: ההמלצה הייתה הרבה יותר רחבה.

<אתי בנדלר: יושב-ראש הכנסת החליט לא לקבל את ההמלצה הרחבה כל כך של הוועדה.

<אתי בנדלר: אבל לאחר שהוצגו בפניו סקירות של הנעשה בפרלמנטים אחרים בעולם, ובחלק ניכר מהפרלמנטים באמת יש הוראה להתמקד בדובר, אז החליט היושב-ראש להשאיר את דרך הצילום לבעל הרישיון, אבל לחייב לצלם - - -

יגאל גואטה: בפרלמנטים אחרים אין מצב שהדובר עומד עשר דקות ולא מדבר.

יואב קיש: קודם כול, יש, וגם את זה חשוב לצלם.

יואב קיש: ואני חושב עוד פעם, בסופו של דבר כשאנחנו מגיעים לדבר במליאה ועולים לדבר, זה לא קורה כל יום ולא קורה כל הזמן – אני לא יודע, אולי לא אצל אחרים – אצלי, ואני אומר עוד פעם: אני מבין את ההתייחסות הזו של פרלמנטים אחרים, שאומרים שמצלמים רק את הדובר.

יואב קיש: מבין אותה – לא מסכים איתה, מבין אותה.

יגאל גואטה: מאיפה זה בא?

יואב קיש: זה קיים בפרלמנטים אחרים.

יגאל גואטה: לא, מה הרציונל של זה?

יואב קיש: הרציונל זה שאם מישהו קיבל את זכות הדיבור, ראוי לצלם אותו מדבר ודובר.

יואב קיש: זה הכול.

יגאל גואטה: לא, שהמפיק לא יחליט: את זה אני לא משדר.

יואב קיש: נכון.

יואב קיש: לא יודע מה.

יגאל גואטה: ואולי פתאום לא בא לו לשדר מישהו מסוים.

שלי יחימוביץ': בבריטניה אתה רואה כל הזמן את הקהל, מחיאות כפיים.

שלי יחימוביץ': באסיה אתה רואה מכות במליאה.

יואב קיש: יש פרלמנטים רבים שזה נעשה, וגם סוקר לנו פעמים רבות, היה פה, גם הציגו את זה, יש פרלמנטים רבים שכאשר יש דובר במליאה מציגים רק את הדובר.

יואב קיש: זה חלק מהסקירה שנעשתה.

יואב קיש: אבל אני לא אומר, עוד פעם, שאני לגמרי מסכים עם זה.

יואב קיש: אני מבין את זה.

אלעזר שטרן: אפשר לדבר רגע?

יואב קיש: אה, לא ראיתי שביקשת.

יואב קיש: אני רק רוצה דבר אחד.

יואב קיש: אז, יגאל, כרגע על הפרק יש הצעה לקבל את הסעיף, יש הצעה לבטל את הסעיף.

יואב קיש: ואם יש למישהו הצעה נוספת, אשמח לשמוע.

יואב קיש: בבקשה, אלעזר.

שלי יחימוביץ': לי יש הצעה.

יואב קיש: לא, רגע, תני לאלעזר לדבר.

אלעזר שטרן: קודם כול, אני תומך בדברים ששלי אומרת.

אלעזר שטרן: אני, דרך אגב, חושב שהדוגמה הזאת של מה יש במסך היא לא הרבה יותר רחבה אלא היא הרבה יותר צרה.

אלעזר שטרן: אני גם זוכר מאיפה היא באה.

אלעזר שטרן: בכנסת הקודמת צילמו חבר כנסת שמשחק במסך בתוך המליאה.

<אתי בנדלר: Candy Crush.

שלי יחימוביץ': זה לא היה ערוץ הכנסת, רק שכחתם את זה.

שלי יחימוביץ': זה היה אחד העיתונים.

שלי יחימוביץ': ערוץ הכנסת לא עושה את זה.

<קריאה: איך הם מצלמים במליאה?

שלי יחימוביץ': יש להם מצלמות במליאה, מותר להם.

יואב קיש: איך זה הגיע לעיתונים?

אלעזר שטרן: הם צילמו את זה מלמעלה.

יואב קיש: מלמעלה הם צילמו.

שולי מועלם-רפאלי: הם מצלמים מלמעלה כל הזמן, יש להם zoom in על כל אחד מאתנו.

שלי יחימוביץ': איך זה הגיע לעיתונים?

שלי יחימוביץ': זה מזכיר לי את שטייניץ שביקש ממני להוריד ציוץ ותמונה שלו מהמליאה.

שלי יחימוביץ': אמרתי לו - - -

אלעזר שטרן: אני חושב שההסתכלות הזאת היא הרבה יותר נכונה.

אלעזר שטרן: היא לא מרחיבה, לדעתי, היא מצרה, מאשר להסתכל רק על חבר הכנסת.

אלעזר שטרן: גם חבר הכנסת שמדבר, לצורך העניין, אם הוא מדבר לאיזה שר או לאיזה חברי כנסת, הוא רוצה שייראו את הפנים שלו ואת התגובות של אותו אחד שהוא מדבר אליו.

אלעזר שטרן: ומה שאנחנו עושים פה, הופכים אותנו למין מדקלמים כאלה.

אלעזר שטרן: לא צריך להגיד לך שבמידה מסוימת כל התמונות שתלויות פה על הקיר, ואני מניח שראש הכנסת בחר לתלות אותן - - -

יואב קיש: לא יודע.

יואב קיש: אל תניח דברים - - -

אלעזר שטרן: אוקיי.

אלעזר שטרן: הם סוגים שיש בהם אמירה.

אלעזר שטרן: זאת אומרת, למפגשים שמתרחשים בתוך המליאה, הם סצנות מדברות.

אלעזר שטרן: וכשאתה אומר עכשיו: בוא נמחק אותן - - -

יואב קיש: לא אמרתי: בוא נמחק, אמרתי תשאיר בועה שמראה את הדובר, ותראה מה שאתה רוצה.

יגאל גואטה: תשים אותו למטה בקטן.

יואב קיש: מה, אתה לא מכיר את זה?

<אתי בנדלר: גם לא קובעים אם זה יהיה בבועה, אם זה יהיה במסך מפוצל, ומי יהיה בגדול ומי יהיה בקטן.

יואב קיש: גם לא קובע איך זה יהיה.

יואב קיש: אבל תשאיר.

שלי יחימוביץ': אתה לא מרגיש שזה מטופש?

שלי יחימוביץ': לקבוע בחוק - - -

יואב קיש: בסדר, שמענו את הדעות השונות.

יואב קיש: כשנגיע לשלב ההצבעות נצביע על הסעיף הזה, אני אומר עוד פעם, או לקבלתו או לביטולו, או אם יש למישהו הצעה אחרת כרגע, אשמח לשמוע.

שלי יחימוביץ': יש לי עוד הצעה.

שלי יחימוביץ': כיוון שהכול נולד בח"כים שהתלוננו שלא מראים אותם מספיק, בואו נעביר שאלון אצל הח"כים, נשאל אותם אם השידורים עכשיו בסדר או ככה.

יואב קיש: בסדר.

יואב קיש: תודה.

יואב קיש: מה רצית?

<צחי פנחס: אמרת אם יש עוד הצעות, אז אולי משהו שיפיס את דעת כולם.

יואב קיש: כן, בבקשה, בוא נשמע, משהו קונסטרוקטיבי.

<צחי פנחס: פשוט להשאיר את הרישה כמו שהיא עד "כשהוא הדובר"; ולסירוגין התרחשויות אחרות במליאת הכנסת.

יואב קיש: לא הבנתי.

<אתי בנדלר: זה מה שקורה בלאו הכי – לסירוגין התרחשויות אחרות.

<צחי פנחס: זאת אומרת, בלי להגיד שאין בהוראות - - -

יואב קיש: לא הבנתי.

יואב קיש: אז אתה בעצם מאפשר לעורך לבחור.

<צחי פנחס: נכון.

יואב קיש: בסדר, אז זה ממילא קורה.

יואב קיש: זה מצב הקיים.

יואב קיש: לצורך העניין, זה ביטול הסעיף, בסדר.

שלי יחימוביץ': אפשר להגיד שהרוב יהיה אולי - - -

יואב קיש: אני אומר עוד פעם: שמענו את הגישות השונות, נחכה עם זה להצבעות.

יואב קיש: דרך אגב, שלי, הסעיף הבא זה סעיף שכמובן התנגדת לו מאוד.

יואב קיש: יגאל, אולי גם אתה.

אלעזר שטרן: אבל למה זה להצבעות?

אלעזר שטרן: יהיה פה קואליציה-אופוזיציה?

יואב קיש: לא יודע.

יואב קיש: אבל אני עכשיו לא מצביע.

יואב קיש: התחייבתי לא להצביע היום.

יואב קיש: אנחנו מקריאים ונצביע בפגישה הבאה.

יואב קיש: בבקשה.

יגאל גואטה: מר קיש, אפשר בנושא הקודם לשים - - -

אלעזר שטרן: אין פה מר.

יגאל גואטה: אדוני היושב-ראש, מר מתוק.

יואב קיש: מה לשים?

יגאל גואטה: לשים בועה, כמו שאתה אומר, כל זמן שהוא מדבר.

יגאל גואטה: אלא אם כן הוא באמת לא מדבר, והוא עומד עשר דקות, ומחכים עד שתיגמר המהומה.

יואב קיש: כמה פעמים זה קורה כבר שהוא לא מדבר?

יגאל גואטה: אני יודע, כמה פעמים בכלל מתעסקים בסיפור הזה?

יואב קיש: הבועה זה הפתרון בעיני.

יואב קיש: אבל לא משנה, מי שירצה ירצה, מי שלא לא.

יואב קיש: בוא נעבור לסעיף 4, ששם היו לא מעט חילוקי דעות.

יואב קיש: בבקשה.

<אתי בנדלר: סעיף 4ב המוצע, החדש.

יגאל גואטה: תגידי אם את בכחול או בלבן.

<אתי בנדלר: כיוון שזה סעיף חדש, אתה יכול לבחור איפה להסתכל, בכחול או בלבן.

<אתי בנדלר: מדובר בסעיף 4ב החדש המוצע.

אלעזר שטרן: 11.30 עדיין, נכון?

יואב קיש: כן, 11:30 הרוויזיה, ללא שינוי.

<אתי בנדלר: סעיף 4ב החדש המוצע עניינו בהוראות לעניין המועצה לפי חוק זה.

יואב קיש: טוב, אני רוצה להתייחס לזה רגע, לפני שכולם כמובן יוכלו להתייחס.

יואב קיש: הסעיף הזה נבנה גם כחלק מהצעות היושב-ראש מההמלצות שהתקבלו מהוועדה הציבורית.

יואב קיש: הוא קצת היה שונה, הוא דיבר על ארבעה חברים.

יואב קיש: לאחר שדיברתי עם חבר הכנסת מיקי רוזנטל, קיצצנו את זה לשני חברים, הורדנו את ההצבעות שלהם בשלב המכרז, וגם סיכמנו שהם לא יהיו רוב.

יואב קיש: כמובן שהם יכולים להשפיע על ההצבעה, כי הקולות שלהם נחשבים, אבל לא יהיה מצב שרק בשני הקולות שלהם תיקבע ההחלטה.

יואב קיש: אני חושב שפה נתנו איזון ראוי.

שלי יחימוביץ': מה זאת אומרת רק?

שלי יחימוביץ': שאלתי ולא קיבלתי את התשובה.

יואב קיש: אז אסביר לך עוד פעם.

יואב קיש: לא ייתכן מצב שבו, לצורך העניין, מגיע יושב-ראש מועצת הכבלים והלווין, ועכשיו שניהם באים, והם על הראש שלו מעבירים או לא מעבירים, כי הם הרוב.

יואב קיש: לא יכול להיות.

שלי יחימוביץ': אבל כן יכול להיות מצב שאחד מהם מטה את הכף?

יואב קיש: ברור.

יואב קיש: יכול להיות בסוף שההחלטה תיגמר שבע-שמונה.

שלי יחימוביץ': כן.

שלי יחימוביץ': ואחד מהם יטה את הכף.

יואב קיש: יכול להיות ששניהם יצביעו לצד אחד, והם יטו את הכף.

יואב קיש: זה בהחלט יכול להיות.

יגאל גואטה: ואם יש שלושה חברים?

יואב קיש: אם יש שלושה חברים, ויחד איתם חמישה - - -

יגאל גואטה: לא, שלושה והם שניים.

יואב קיש: לא, זה לא נתנו.

יגאל גואטה: רק כשהם מצטרפים?

יואב קיש: רק כשהם מצטרפים.

יואב קיש: בוא נגיד: חמישה זה המינימום לצורך החלטה שהם יכולים להצביע.

<אלידור בליטנר: אבל זה ממילא לפי הוראות - - -

יואב קיש: נכון.

יואב קיש: ראינו שזה גם ממילא בהוראות של המועצה, אין החלטה עם פחות מקוורום מסוים, ולכן זה גם מסתדר עם ההוראות האלה.

יואב קיש: בכל מקרה, אני רוצה עוד פעם לחדד את הנושא הזה.

יואב קיש: הייתה הרגשה שהיה חשוב, מהניסיון והידע הספציפי לכנסת, במיוחד לאור העובדה שהכנסת בסופו של דבר גם מממנת את הערוץ הזה, ראוי שהקול של נציגי הבית הזה, וזו הייתה הכוונה - - -

יגאל גואטה: כל סיעות הבית.

יואב קיש: נציגי כל סיעות הבית.

יואב קיש: אני בעד להחליף את זה לשני נציגים שימנה יושב-ראש סיעת ש"ס, ואז אולי נגיע לאיזון מסוים.

יגאל גואטה: לא, אני גם לזה לא מסכים.

יואב קיש: בקיצור, הנקודה היא פשוטה.

יואב קיש: הכוונה הייתה למצוא איזון מסוים בבית הזה, לכן הלכו אחד ליושב-ראש הכנסת, אחד ליושב-ראש האופוזיציה, למצוא שהקול הזה יגיע למועצה בנושאים שקשורים לערוץ הכנסת, עם הרבה חומות והפרדה, שאולי הן לא מספקות מישהו בנושא החקיקה.

יואב קיש: אני מציע להוסיף עוד סעיף אחד, רועי, וזה בהמשך לבקשתך, שנוסיף התייחסות כדי שיהיה מובהר לכל המועצה, שחברי המועצה ותהליך המינוי שלהם לא ימנע מהמועצה לכבלים ולווין לדון – כאילו כל עוד הם לא מונו, או בוא נגיד שאולי יש בעיה במינוי שלהם או לקח זמן, כל עוד הם לא מונו אין העניין מונע ממועצת הכבלים והלווין להמשיך את כל - - -

רועי פולקמן: זה לא הכרח כדי לבצע.

יואב קיש: אינו הכרח גם מה שנקרא לשוטף.

יואב קיש: זה תהליך מקביל שלא צריך לפגוע.

יואב קיש: אני מבקש להוסיף את זה, נראה לי ש-4ב(ב), כאילו סעיף קטן (ב).

<אתי בנדלר: לא, זה יהיה בהוראת מעבר, אדוני, זה לא יהיה בתוך הסעיף הזה.

יואב קיש: אוקיי, הוראת מעבר.

יואב קיש: בכל מקרה, אני אומר את זה כבר עכשיו למועצת הכבלים והלווין: זו הכוונה שלנו.

יואב קיש: אין כוונה שהליך הבחירה, כי ציינתם את זה גם במכתב, אומנם בסופו של דבר אנחנו יוצאים מיידית ולא מתעכבים, ולכן עומדים בלוחות הזמנים, אבל נציגי הכנסת למועצה – לוחות הזמנים של בחירתם לא צריכה להשפיע על פעילות מועצת הכבלים והלווין.

יואב קיש: רועי, בבקשה.

רועי פולקמן: רק הערה.

רועי פולקמן: אחד, צריך לראות אם זה הוראת מעבר או בכלל, כי יכול להיות שגם פתאום אחד מתפטר – האם זה משתק את היכולת של המועצה?

יואב קיש: לא, ממש לא.

יואב קיש: הוא צודק, זה לא הוראות מעבר.

יואב קיש: יש או אין זה לא משנה.

שולי מועלם-רפאלי: שני נציגי הכנסת האלה לא אמורים להפריע לתפקוד השוטף של המועצה.

יואב קיש: נכון.

רועי פולקמן: בין אם הם נמצאים ובין אם לא.

<אתי בנדלר: בוא נאמר דבר כזה: יש הוראה כללית – שמירת תוקף בתקנות הבזק (כהונתם של חברי המועצה לשידורי כבלים וסדרי עבודתה של המועצה): קיום המועצה, סמכויותיה ותוקף החלטותיה לא ייפגעו מחמת שנתפנה מקומו של חבר המועצה או מחמת ליקוי במינויו או בהמשך כהונתו, ובלבד שמספר חברי המועצה לא פחת משבעה.

<אתי בנדלר: זאת אומרת, עם זה אין בעיה.

<אתי בנדלר: הנקודה היא שצריכים הוראת מעבר בכל זאת, כדי להבהיר שהאי מינוי של חברי מועצה מיד עם קבלתו של חוק זה, לא ימנע את פעולותיה.

<אתי בנדלר: זאת אומרת, שלא ייראו את המועצה כאילו היא פועלת - - -

<אורי שלוש: אבל כתוב שממילא הם לא משתתפים במכרז.

<אורי שלוש: כתוב בפירוש.

<אתי בנדלר: לא, הם יהיו נוכחים, הם לא ישתתפו בהצבעה.

<אתי בנדלר: רק בהצבעה.

יואב קיש: לא מצביעים.

יואב קיש: הם נוכחים, אבל הם לא מצביעים.

יואב קיש: והם גם יכולים לדבר.

יואב קיש: אז שלא ישתמע, בכל מקרה אנחנו מבהירים את זה, גם לאחר מכן אם מאיזושהי סיבה הם לא ימונו, לא רוצה שזה יעצור את הפעילות.

יואב קיש: אלה שני תהליכים מקבילים.

יואב קיש: ברגע שהם ימונו, הם יצטרפו.

<אורי שלוש: אבל יש לך החרגה למכרז ממילא.

<יונתן בייסקי: אפשר להתייחס - - -

יואב קיש: כן, בבקשה.

<יונתן בייסקי: אנחנו מתנגדים התנגדות נחרצת להוספת הנציגים.

<יונתן בייסקי: המועצה – התפקיד שלה, העבודה שלנו זה לעשות מכרזים לערוצי טלוויזיה.

<יונתן בייסקי: עשינו את המכרז הקודם של ערוץ הכנסת, אנחנו מוציאים מכרזים לערוצי ילדים, לערוצי ספורט, לערוצי חדשות, לערוצים ייעודיים.

<יונתן בייסקי: זה המקצוע שלנו, אנחנו עושים את זה, יש לנו ניסיון ואת הכלים.

<יונתן בייסקי: כמו שכשהוספנו שני ערוצים ל"צ'רלטון" לפני חודש לא הוסיפו לנו כדורגלנים, אנחנו לא חושבים שראוי להוסיף פוליטיקאים לעניין המכרז של ערוץ הכנסת.

יואב קיש: למה?

יואב קיש: כדורגלנים משלמים לכם על הערוץ?

<יונתן בייסקי: סליחה?

יואב קיש: לא חשוב.

שלי יחימוביץ': מה זה?

שלי יחימוביץ': לא הבנתי.

<יונתן בייסקי: המועצה, הרגולטור של הערוץ הזה, 14 שנה ערוץ הכנסת עומד עמידה כמעט מלאה בהוראות הרישיון שלו.

<יונתן בייסקי: זה אחד הערוצים הכי ממושמעים שיש.

<יונתן בייסקי: לא הגיעו תלונות על הערוץ, לא הגיעו תלונות על הרגולטור, ועדיין אנחנו מרגישים כאילו כופים עלינו פה שני מפקחים.

יגאל גואטה: לא, אבל הם לא יהיו בהצבעה לגבי הנושא של הגוף המשדר.

<יונתן בייסקי: עצם הוספת שני נציגים פוליטיים למועצה ציבורית – המועצה אמורה להגן על האינטרסים של הציבור, היא בנויה מעובדי מדינה ומנציגי ציבור.

<יונתן בייסקי: קודם כול, יש בה אמירה - - -

יואב קיש: אני לא מבין למה אתם יוצאים מהנחה שזה פוליטיים, אבל לא משנה.

<יונתן בייסקי: אלה שני פוליטיקאים לשעבר.

יואב קיש: שמענו את התנגדותכם הנחרצת לסעיף.

יואב קיש: אני רוצה להבהיר דבר אחד, שגם אם הוא יתקבל או לא יתקבל, בכל מקרה – גם אם יתקבל, יותר נכון, אין הדבר בשביל למנוע מכם, לעצור מה מתהליכי העבודה שלכם.

יואב קיש: זה הכול.

<יונתן בייסקי: בסדר גמור.

<יונתן בייסקי: אני רוצה רק להוסיף: יש כאן אמירה תקדימית שיכול להיות שהיא קצת מסוכנת של הכנסת כלפי מועצות ציבוריות באשר הן.

<יונתן בייסקי: זו פעם ראשונה שמוסיפים נציגים למועצה ציבורית.

<יונתן בייסקי: מועצות ציבוריות מפקחות גם על משק הגז ועל משק החשמל.

<יונתן בייסקי: אחר כך יגידו: עשו את זה גם בתקשורת.

<יונתן בייסקי: אז אפשר להוסיף: זה יכול לשבש את העבודה שלנו, לסרבל את הפעילות, נצטרך להכניס את הנציגים החדשים לעניינים.

<יונתן בייסקי: מכרז ערוץ הכנסת – חוק התקשורת זה חוק של 600 עמודים, זה דורש הרבה מאוד למידה.

יואב קיש: מה הקשר לחוק התקשורת?

<יונתן בייסקי: מי שייבחר ללוות אותנו, יצטרך ללמוד את החומר.

יואב קיש: רק לערוץ הכנסת אנחנו מדברים.

<יונתן בייסקי: זה מסובך.

שולי מועלם-רפאלי: מצוין, אז הוא ילמד את החומר.

שולי מועלם-רפאלי: מקבלים פה החלטות על יציאה למלחמה.

שלי יחימוביץ': זה שני דברים שונים.

שלי יחימוביץ': מקבלים פה, בשבתנו כשליחי ציבור.

יואב קיש: לא, מספיק לזלזל בעניין, זה הכול.

שולי מועלם-רפאלי: אין בעיה.

שולי מועלם-רפאלי: אבל זה לא סיבה - - -

יואב קיש: טוב.

יואב קיש: משרד המשפטים, אני לא רוצה את ההתייחסות שלכם עכשיו.

<אלידור בליטנר: מה זאת אומרת?

<אלידור בליטנר: אני לא יכולה להשמיע - - -

יואב קיש: רק שנייה.

יואב קיש: את אחרי זה תקבלי זמן לדבר, לא עכשיו אמרתי.

יואב קיש: אני רוצה להגיד: שמענו את המועצה לכבלים ולווין, שמתנגדת לסעיף הזה ולהוספת החברים.

יואב קיש: הבנו את ההתנגדות, שמים נקודה.

יואב קיש: הלאה.

יואב קיש: בכל מקרה, זה לא עוצר אתכם מהתהליכים שלכם.

יואב קיש: זה חשוב לי שתבינו.

יואב קיש: בבקשה, שולי.

שולי מועלם-רפאלי: אני שוב רוצה לחזור, אתי, לסעיף קטן (ב).

שולי מועלם-רפאלי: אני כאילו קוראת את זה כמו דבר והיפוכו.

שולי מועלם-רפאלי: כתוב פה: חברי המועצה שמונו לפי סעיף קטן (א) לא ישתתפו בהצבעה אם הם רוב המשתתפים בה, או אם ההצבעה קשורה למכרז לבחירת הגוף המשדר.

שולי מועלם-רפאלי: זאת אומרת, בכל דבר שקשור למכרז בבחירת הגוף המשדר, שני החברים האלה לא משתתפים.

<אתי בנדלר: לא משתתפים בהצבעה.

שולי מועלם-רפאלי: כן, כן, אני מדברת על הצבעה.

<אתי בנדלר: בכל דבר שקשור למכרז הזה, גם אם הם ימונו והם יהיו כבר פעילים, הם לא יוכלו להשתתף בהצבעה.

שולי מועלם-רפאלי: גם אם הם לא יהיו הרוב?

<אתי בנדלר: גם אם הם לא יהיו.

<אתי בנדלר: זה או.

שולי מועלם-רפאלי: אוקיי.

שולי מועלם-רפאלי: זה מה שרציתי לחדד, כי זה מה שסוכם.

<אתי בנדלר: זה שני דברים שונים, אלה שתי הוראות שהן חליפיות.

<אתי בנדלר: אחת, גם בעתיד, אחרי פרסום המכרז, אם יש צורך לדון למשל בהפרה של בעל הרישיון, בהפרה נטענת של בעל הרישיון, בבדיקות שהמועצה עושה כלפיהם, ודנים בזה בתוך המועצה, הם יהיו רשאים להשתתף, יהיו רשאים להצביע, אבל הקולות שלהם לא יהיו קולות מכריעים.

שולי מועלם-רפאלי: תודה רבה.

יואב קיש: תודה.

יואב קיש: רצית, שלי, להתייחס?

שלי יחימוביץ': כן.

יואב קיש: בבקשה.

שלי יחימוביץ': אני מבקשת להוריד את הסעיף הזה לחלוטין.

שלי יחימוביץ': אני חושבת שאין אח ורע לזה ששני אנשים באופן פרסונלי ממנים אנשים מטעמם, שני אנשים פוליטיים באופן פרסונלי ממנים אנשים מטעמם לשבת במועצה מהסוג הזה.

יואב קיש: זה לא בדיוק מדויק, אבל אחרי זה יתייחסו.

יואב קיש: אני מבקש אחרי זה מהיועצת המשפטית להתייחס ספציפית לנושא תהליך מינוי הנציגים.

יואב קיש: בבקשה.

שלי יחימוביץ': אפילו לא מדובר כאן במפתח פוליטי, אלא במשהו שהוא הרבה יותר חמור: ביו"ר הכנסת, שהוא אדם ספציפי, וביו"ר האופוזיציה שהוא אדם ספציפי.

יואב קיש: תוכלי לתת אולי עוד מעט מינוי.

שלי יחימוביץ': שהם בוחרים אדם מטעמם שיישב בוועדה הזאת.

שלי יחימוביץ': אין שום ספק, שמרגע שהבחירה נעשית באופן פרסונלי על-ידי האדם, במקרים האלה זה יולי אדלשטיין ויצחק הרצוג, המחויבות של אותם אנשים בדירקטוריון הם אך ורק – אך ורק – לאותם פוליטיקאים.

שלי יחימוביץ': אין בזה אפילו איזה תמונה של המרחב הפוליטי הפרוס לפנינו.

שלי יחימוביץ': זה הדבר הכי פרסונלי שיכול להיות, עם המחויבות הכי פרסונלית.

שלי יחימוביץ': מעבר לזה, העובדה שצריך קוורום ולא יכול להיות רוב של שניים, לא מונעת כהוא זה את העובדה, ששני נציגי פוליטיקאים באופן אישי יכריעו בהצבעות מאוד מאוד משמעותיות.

שלי יחימוביץ': וזה דבר שמאיין לחלוטין את כל הסמכות בחוק שיש למועצה.

שלי יחימוביץ': זה שיבוש גמור של המועצה, אופן המינוי שלה, האופן שבו היא יכולה לקבל החלטות.

שלי יחימוביץ': וגם דבר שבצדק נאמר כאן, אפילו לא חשבתי על זה, זה תקדים.

שלי יחימוביץ': עכשיו כל מועצת מנהלים, כל מועצה שהיא סמי ציבורית או ציבורית, נדאג שיהיו בה שני נציגים שלנו, של הח"כים.

שלי יחימוביץ': והדבר הזה הוא בלתי סביר, לא מתקבל על הדעת, וגם זה אסור שיהיה בחוק.

יואב קיש: תודה.

יואב קיש: גואטה, בבקשה.

יגאל גואטה: תודה, אדוני.

יגאל גואטה: אני מצטרף לדברי שלי, כי יש פה איזשהו סוג של דבר והיפוכו, באמת, ואני חושב שאנחנו צריכים להיות מפוקסים על זה.

יגאל גואטה: מצד אחד, הבנתי שהרעיון הוא שיהיה איזשהו ייצוג לכלל חברי הכנסת.

יגאל גואטה: אבל בסופו של דבר זה לא באמת ייצוג לכלל חברי הכנסת, זה ייצוג של שני אנשים.

יגאל גואטה: אחד שהוא יושב-ראש האופוזיציה, שהוא לא בהכרח משקף את עמדתם של כל אנשי האופוזיציה, והנציג שלו בטח ובטל שלא.

יגאל גואטה: ולא יושב-ראש הכנסת מייצג את עמדתם של כל - - - כך שאם באמת מה שרוצים לעשות – אני בדעה שלא צריך פוליטיקה בכלל.

יגאל גואטה: זו דעתי האישית.

יגאל גואטה: אבל אם כבר כן רוצים לעשות איזשהו ייצוג, כי קוראים לזה ערוץ הכנסת, אז שייתנו ייצוג הולם לכל הסיעות.

יגאל גואטה: ככה זה נראה.

יואב קיש: זה קצת בעייתי.

יגאל גואטה: נכון שזה קצת בעייתי.

יגאל גואטה: אבל לא בגלל שזה בעייתי אז נעשה את זה רק שניים.

יגאל גואטה: אז לא בכלל.

יואב קיש: מאה אחוז.

יואב קיש: אז אני מסכם.

יואב קיש: כרגע על הפרק זה קבלת הסעיף, יחד עם ההגדרה שהוספתי.

יואב קיש: זו הצעה ראשונה.

יואב קיש: והצעה שנייה זה ביטול כל סעיף 4ב.

יגאל גואטה: לא הבנתי.

יגאל גואטה: מה זה עם ההצעה שהוספת?

יואב קיש: שבכל מקרה זה לא יעכב את לוחות הזמנים של המועצה.

<איתי עצמון: זה לא תנאי לקידום המכרז.

יואב קיש: זה לא תנאי לקידום המכרז או כל מה שקשור.

שלי יחימוביץ': עכשיו, רגע, בכל זאת יש לי שאלת הבהרה.

שלי יחימוביץ': נגיד שאנחנו לא מצליחים להוריד את הסעיף הרע הזה, והוא נשאר והוא עובר בחקיקה, אפילו לא לפני הפגרה, באוקטובר הוא עובר.

יואב קיש: נובמבר, לא נהיה פה באוקטובר.

שלי יחימוביץ': בנובמבר.

שלי יחימוביץ': איך זה משליך עליהם?

שלי יחימוביץ': לא משליך?

יואב קיש: ברגע שזה יושלם, וגם ייקח זמן למינוי, ימנו.

יואב קיש: בכל מקרה אמרנו שבסעיף יהיה כתוב שזה לא עוצר אותם מפעילותם.

רועי פולקמן: אין לזה קשר למכרז, שלי.

שלי יחימוביץ': כן, אבל אני שואלת שאלה מאוד ספציפית: מה קורה אם זה מאושר ועובר בחוק קריאה שנייה ושלישית, והם בעיצומה של הכנת המכרז?

יואב קיש: שום בעיה.

שלי יחימוביץ': שום בעיה מה?

שלי יחימוביץ': אין שום בעיה, הם מצטרפים?

שולי מועלם-רפאלי: אבל הם לא מצביעים על המכרז, שני האנשים האלה.

שולי מועלם-רפאלי: שני האנשים האלה, הובהר שהם לא מצביעים במכרז.

יואב קיש: שלי, לצורך העניין, בהנחה שהחוק הזה יעבור עם הסעיף הזה קריאה שלישית, הוא מתישהו יעבור, יהיה תהליך של מינוי, שתיכף היועצת המשפטית תגדיר מה תהליך המינוי.

יואב קיש: וברגע שיהיה מינוי, אז הם יצטרפו לכל שלב שבו המועצה תימצא, לא משנה איפה הם היו.

שלי יחימוביץ': אבל זה אחרי שהמכרז - - -

יואב קיש: אז יצא, אז גמרנו.

יואב קיש: לא קשור.

יואב קיש: לא יפריעו לתהליך.

שלי יחימוביץ': אם הם מצטרפים, איך הם לא יפריעו לתהליך?

יואב קיש: הם משתלבים בתהליך קיים.

שולי מועלם-רפאלי: כי הם לא מצביעים במכרז.

שלי יחימוביץ': הם משתלבים בתהליך קיים, אבל יש להם input, הם באים מטעם הבוס.

יואב קיש: אם הבוס זה יושב-ראש האופוזיציה אז אולי את צודקת.

יואב קיש: ברגע שהם ישתלבו, יהיה להם input, כי זו ההגדרה של ה- inputשלהם, כן.

יגאל גואטה: אין להם שום זכות להגיד מילה בנושא המכרז עצמו.

יואב קיש: לדבר הם יכולים, הם לא יכולים להצביע.

שלי יחימוביץ': למה?

שלי יחימוביץ': יכולים לשבת שם, והם יכולים להעביר מסרים ממי שמחליט.

יגאל גואטה: אה, את זה לא הבנתי.

יואב קיש: הם לא מצביעים, הם נבחרים.

יגאל גואטה: אולי שלא יתערבו גם?

שלי יחימוביץ': אולי שלא יהיו?

יואב קיש: יש כרגע על הפרק הצעה לבטל את הסעיף.

יואב קיש: לא, רק משרד המשפטים יגיד מילה.

<יונתן בייסקי: אני רוצה לענות - - -

יואב קיש: לא.

יואב קיש: בכל מקרה, אם הסעיף יתקבל, יש בו הבהרה ברורה, שהם בכל מקרה לא עוצרים את הרשות מתהליכיה.

שלי יחימוביץ': לא עוצרים, אבל נותנים input שיכול - - -

יואב קיש: אבל זה תפקידם הרי.

יואב קיש: ברגע שזה יתקבל זה תפקידם.

שלי יחימוביץ': אבל אתה מסכים אתי - - -

יואב קיש: אני לא יורד לסוף דעתך, שלי, אני אומר לך בכנות.

יואב קיש: אני מנסה להבין.

יואב קיש: חשבתי שהשאלה שלך - - -

שלי יחימוביץ': תקשיב לי רגע, אסביר את עצמי.

שלי יחימוביץ': והיה והמכרז יוצא לדרך – הוא כמעט מוכן, אוקיי?

שלי יחימוביץ': – והם באמת מילאו את מצוותך, הם ממשיכים במכרז כאילו כלום.

שלי יחימוביץ': החוק בינתיים עובר, שני החבר'ה האלה עוברים את התהליכים, מצטרפים כשהם נגיד עשו כבר 70% מהעבודה.

יואב קיש: אוקיי.

שלי יחימוביץ': והם מצטרפים, ויש להם המון "אינפוטים".

שלי יחימוביץ': מה הם אמורים לעשות עם המכרז - - -

יואב קיש: אז הנה, אגיד לך.

יואב קיש: אז יושב-ראש מועצת הכבלים ולווין קוראת לפגישה בנושא ערוץ הכנסת, ומדברים, ושם המועצה תחליט מה שהיא תחליט, אבל זה לא קשור.

יואב קיש: הם ימשיכו את התהליכים שלהם.

יואב קיש: ואם הם יחליטו שזה הדיון שבו הם מוציאים את המכרז, אז הם יצביעו ויוציאו את המכרז.

שלי יחימוביץ': ואם ה"אינפוטים" יהיו כאלו שכוללים - - -

יואב קיש: אז לא אני אחליט עכשיו.

יואב קיש: הם יחליטו.

יגאל גואטה: זה נראה כאילו את משלימה כבר עם זה שהם בפנים.

שלי יחימוביץ': אני בודקת את כל האופציות.

שלי יחימוביץ': אני חושבת שאסור להם להיות בפנים.

יואב קיש: משרד המשפטים, בבקשה.

יואב קיש: רגע, סליחה, אני חייב רק את התשובה של היועצת המשפטית לשלי על התהליך של מינוי האנשים האלה.

יואב קיש: בבקשה.

יגאל גואטה: סליחה, אם עכשיו באמצע הדיונים יש פריימריז במפלגת העבודה, ויושב-ראש האופוזיציה התחלף, הוא יכול להחליף גם את הנציג?

יואב קיש: הנה, היא תענה לנו.

יואב קיש: מינוי הנציג, בבקשה.

יגאל גואטה: למה זה מצחיק?

יגאל גואטה: בא לי לבכות, מה את צוחקת?

יואב קיש: בבקשה, תהליך מינוי הנציגים.

<אתי בנדלר: אז קודם כול, לגבי תהליך מינוי נציגים, אני חייבת לומר – בחוסר נוחות, אני מוכרחה לומר – שמינויים שונים שנעשים למועצות שונות, אז נכון שיש לתפקידים בכירים ועדות לאיתור המועמדים וכו', אבל בסופו של דבר מי שממנה זה השר לפי שיקול דעתו.

<אתי בנדלר: כך גם היום במועצה לשידורי כבלים ולווין.

<אתי בנדלר: למשל כשמדובר על נציגי ציבור, אז יש למשל שניים המייצגים לדעת השר את הצרכנים, או אחד המייצג לדעת השר את האומנים והיוצרים.

<אתי בנדלר: אז הוא ממנה.

<אתי בנדלר: אז נכון שהוא בוחר, הוא ממנה.

יואב קיש: אז השר ממנה גם.

<אתי בנדלר: אז הוא אולי נועץ באחרים, אבל זה לא תהליך מינוי - - -

דוד ביטן: שר התקשורת - - -

יגאל גואטה: בקיצור, זו משרת אמון.

<אתי בנדלר: לא.

<אתי בנדלר: אבל זה לא דבר שלא קיים היום בחקיקה הישראלית במינוי חברי מועצות.

יגאל גואטה: הבנו, את אומרת: כמו שבכל החקיקה הנושא הזה דפוק, גם פה הוא דפוק.

יואב קיש: נכון.

<אתי בנדלר: לא.

יגאל גואטה: יופי.

יגאל גואטה: אבל שאלתי שאלה אחרת.

<אתי בנדלר: אני רוצה לומר: באמת, אני חשה כאן חוסר נוחות בולט, אני מקווה שאתם מרגישים את זה, אגיד לכם מדוע.

<אתי בנדלר: לי, ברמה האישית, קשה לצאת מההנחה, שמינויים של יושב-ראש הכנסת או יושב-ראש האופוזיציה יהיו בהכרח, כפי - - - כאן לא אחת ולא שתיים, מינויים פוליטיים.

<אתי בנדלר: אני מקווה ורוצה להאמין שהמינויים האלה יהיו מינויים מקצועיים.

יגאל גואטה: ברור לחלוטין, מה השאלה.

שלי יחימוביץ': גם אני רוצה להאמין שהעולם - - -

יגאל גואטה: אני לא רוצה להאמין שאת מאמינה.

שלי יחימוביץ': כולנו רוצים להאמין.

שלי יחימוביץ': באמת.

שלי יחימוביץ': כולנו רוצים להאמין שאין זדון מאחורי החוק הזה.

שלי יחימוביץ': מה הקשר - - - בשביל מה מחוקקים חוקים?

שלי יחימוביץ': כדי בכל זאת להציב איזשהם מוסרות וגבולות, למקרה שהאמונה שלנו לא תחזיק מעמד.

שלי יחימוביץ': אחרת היינו מאמינים שכל בני-האדם לא יפשעו ולא צריך מערכת - - -

<אתי בנדלר: מכל מקום, על אותם נציגים, בהתאם להצעה, יחולו כל ההוראות החלות היום על מינוי חברי המועצה, כמו בדיקת זיקה, בדיקת ניגוד עניינים אפשרי, וכיוצא בזה.

יואב קיש: תודה.

יואב קיש: אני רוצה רגע לעצור.

יגאל גואטה: אבל שנייה, יואב, לא קיבלתי באמת תשובה לשאלה ששאלתי.

<אלידור בליטנר: גם משרד המשפטים, כאמור, רוצה להתייחס.

יואב קיש: כן, תן להם להתייחס.

יואב קיש: נמשיך את הדיון אחרי הרוויזיה.

שלי יחימוביץ': כמה זמן אתה נותן לנו?

יגאל גואטה: שאלתי אם יושב-ראש האופוזיציה או הכנסת, יכול להחליף כאוות נפשו נציגים.

<אתי בנדלר: אחרי שהוא מינה?

יגאל גואטה: כן.

יגאל גואטה: את יכולה גם להגיד שלא נדרשתם לעניין הזה.

יגאל גואטה: או שיושב-ראש אחר.

יואב קיש: לא נדרשנו לעניין הזה.

יואב קיש: מה מצב ההחלפה?

<אתי בנדלר: תראה, כפי ששר יכול להחליף.

<אתי בנדלר: לא מדיחים בדרך כלל חבר מועצה - - -

יגאל גואטה: אבל הוא יכול.

<אתי בנדלר: לא בדקתי את זה.

<אתי בנדלר: אני מוכנה לבדוק בתקנות, אם יש הוראות בקשר להחלפת חברי מועצה.

יואב קיש: בסדר.

יואב קיש: משרד המשפטים, בקצרה.

יגאל גואטה: לא, אם יש יושב-ראש אופוזיציה חדש.

<אתי בנדלר: אה, אם יושב-ראש האופוזיציה – לא.

יגאל גואטה: מה לא?

<אתי בנדלר: בדיוק כפי שאם שר מתחלף, אז לא ממנים מחדש ברגע שמונה חבר מועצה.

יגאל גואטה: אז אני שואל שאלה ברורה: אם יושב-ראש הכנסת או יושב-ראש האופוזיציה - - -

<אתי בנדלר: אחרי שהם מונו לא מחליפים - - -

יגאל גואטה: לא מחליפים עד סוף הקדנציה?

<אתי בנדלר: לא.

שולי מועלם-רפאלי: גם את המינוי של טוענת רבנית בוועדה למינוי דיינים לא החליפו עם השרה.

יואב קיש: כן, משרד המשפטים.

<אלידור בליטנר: עוד לפני שאני מתייחסת לסוגיית ההרחקה מהדרג הפוליטי, אני חושבת שהשאלה שצריכה להישאל כאן היא האם אומנם, לצורך הפיקוח וההסדרה השוטפים על הפעילות של ערוץ הכנסת, יש צורך במומחיות בעבודה פרלמנטרית ובנציגים מטעם הכנסת?

<אלידור בליטנר: זה כמו ש"קשת" ו"רשת" יעלו טענה, שברשות השנייה צריכים לשבת נציגים מטעמם, כי הרגולטור לא מבין דיו בהפקות מקור - - -

יואב קיש: טוב, תודה.

<אלידור בליטנר: רגע, לא סיימתי.

שולי מועלם-רפאלי: יואב, לא מכובד, תן לה לדבר.

שלי יחימוביץ': חכי שנייה, הוא לא שומע.

יואב קיש: שומע, שומע.

יואב קיש: דברי, אל תעצרי אותה.

<אלידור בליטנר: התפקיד של המועצה היא הרגולציה המקצועית של השידורים.

<אלידור בליטנר: בזה היא מביאה את גוף הידע ואת המומחיות שלה.

<אלידור בליטנר: וידע וניסיון בעבודה פרלמנטרית לא נחוצים לאור התכליות האלה.

<אלידור בליטנר: עכשיו, כאמור, לכנסת יש תפקיד נכבד בהתוויית המדיניות של ערוץ הכנסת.

<אלידור בליטנר: היא קובעת את המדיניות בתקנות, המועצה לא יכולה לקבעו את הכללים מבלי להתייעץ עם צוות התיאום של הכנסת, צוות התיאום של הכנסת – חובה להתייעץ אתו בגיבוש המכרז.

<אלידור בליטנר: לכנסת יש כאן תפקיד מרכזי.

<אלידור בליטנר: אם כבר, הייתי הולכת לחלופה כזאת, לחיזוק הסמכויות של הכנסת.

יואב קיש: רק שנייה, סליחה שאני עוצר אותך.

יואב קיש: אלעזר שטרן היה צריך להיות פה לפני – איפה הוא?

יואב קיש: פה.

יואב קיש: בבקשה, תמשיכי.

יואב קיש: רק לסיים בבקשה, בסדר?

שלי יחימוביץ': אני חושבת שזה מאוד לא מכבד.

<אלידור בליטנר: אם כבר, הייתי הולכת לכיוון של חיזוק הסמכויות של הכנסת דרך התקנות.

<אלידור בליטנר: תרחיבו את הסמכויות של הכנסת בקביעת התקנות שמתוות את המדיניות.

<אלידור בליטנר: אני לא חושבת שהדרך הנכונה לעשות את זה היא דרך מינויים.

<אלידור בליטנר: וכאן אני מגיעה לסוגיית ההרחקה - - -

יואב קיש: לא, אנחנו צריכים לעצור.

יואב קיש: נמשיך אחר כך.

<אלידור בליטנר: בבקשה, עוד חצי דקה.

שלי יחימוביץ': אולי עדיף שתגידי את זה אחר כך, כי עכשיו - - -

יואב קיש: נכון, חבל.

יואב קיש: חבל.

שלי יחימוביץ': חבל.

<אלידור בליטנר: אני ממש חצי דקה לסיום.

יואב קיש: טוב, חצי דקה, נו.

יואב קיש: תסיימי.

<אלידור בליטנר: יש כאן מינויים של נציגים מטעם יו"ר הכנסת ויו"ר האופוזיציה כנציגים של גושים מפלגתיים.

<אלידור בליטנר: ולכן זה מה שמעלה את החשש להכנסה של שיקולים פוליטיים לתוך הרגולציה של השידורים.

<אלידור בליטנר: בעצם יש כאן מצב שאנחנו מכניסים נציגים של הגורמים שהם מושאי הסיקור והביקורת של ערוץ הכנסת.

דוד ביטן: איזה ביקורת?

<אלידור בליטנר: ועכשיו, גם לפי חוק התקשורת, מי שממנה את הנציגים האלה זה שר התקשורת, או הממשלה בהמלצת שר התקשורת.

<אלידור בליטנר: אבל בימים אלו ממש נדונה בוועדת הכלכלה הצעת חוק ברית המועצות.

<אלידור בליטנר: ההצעה הזאת מבקשת לקבוע מנגנונים חדשניים בהקשר הזה.

דוד ביטן: מה זה חדשניים?

יואב קיש: טוב, אמרת 30 שניות ואת לא עומדת במילה שלך.

<אלידור בליטנר: אשמח להשלים.

יואב קיש: אז אחרי זה נשלים.

יואב קיש: תודה.

<אלידור בליטנר: למשל - - -

יואב קיש: סליחה, לא, אני חייב לסיים.

יואב קיש: יש פה אנשים - - -

<אלידור בליטנר: למשל ועדת איתור עצמאית.

יואב קיש: תודה.

יואב קיש: לא, סליחה, נשלים אחר כך.

שלי יחימוביץ': יותר נכון שתשלימי אחר כך.